Zer da Etorkizuna Eraikiz - gipuzkoa\nEtorkizuna Eraikiz Gipuzkoaren Etorkizuna Eraikiz\nIragan oparo bat etorkizun hobe bat eraikitzeko\nGipuzkoaren Etorkizuna Eraikiz\nGipuzkoa lurralde txikia baina, aldi berean, gaitasun handikoa izan da. Eta hala izaten segitzen du: mundura irekia, aktiboa, bizia eta aitzindaria; dedikazioz, ahaleginez, elkartasunez, berrikuntzaz, konpromisoz eta bikaintasunez betea; pertsona apartez osatua eta aurrerapen handiz moldatua; egunero-egunero mailak gainditzen dituen lurralde bat.\nGarai zailetan gure burua altxatzen jakin dugu, hazkundeari eusten asmatu dugu, garapen ekonomiko eta sozial egoki batera iristearren. Eta orain erronka berriak ditugu, denon artean askatu beharreko korapiloak.\nNolakoa ote mundua 10 urte barru?\nMundua aldatu egin da. Gure erosteko modua aldatu da, irakurtzeko modua, harramanak izateko modua... Gure bizitza bera aldatu da. Duela 10 urte ez zegoen smartphonerik, ezta gaur zeharo arruntak diren hainbat gauza ere.\nBaina irudikatu dezagun zer izango den hemendik 10 urtera. Zer izango da hurrena? Gaur egungo ikasleen % 65 gaur oraindik ez dauden lanetan arituko dira. Nola egongo dira antolatuta enpresak? Nolako zahartzaroa izango dugu? Norantz joko du industriak? Mundua eta Gipuzkoa oso azkar aldatzen ari dira, eta aldatzen jarraituko dute. Beraz, kontua ez da bakarrik etorkizuna irudikatzea, etorkizun hori eraikitzea baizik. Galdera berriak dakartzaten garaiak dira, baina, batez ere, erantzun berriak eskatzen dituzten garaiak.\nEuropan desberdintasun txikiena duen lurraldea izatea, gizarte, ekonomia, genero eta hizkuntza arloetan.\nHandia da erronka, baina lortu egingo dugu, gizarte borrokalaria, solidarioa, konprometitua, harrotasunez betea eta, batik bat, kolaboratzailea baikara.\nGure indarguneak sendotuz, garen modukoak izanez, eraiki behar dugu etorkizuna. Horrela erdietsiko dugu jarritako helburua, eta, aldi berean, ekonomia sendo bat izango dugu, komunitatearen ongizate soziala bultzatzeko, bizi kalitatea hobetzeko eta Gipuzkoa lehiakorrago egiteko gai izango dena.\nGuztion parte-hartzea behar duen gobernatzeko modu berri bat.\nEtorkizuna Eraikiz datorrenari aurrea hartzeko modu bat da, etorkizunerako nahi duguna guk geuk erabaki dezagun, guztiok batera: antolakundeek, enpresek, elkarteek, unibertsitateek, zuk zeuk, eta lurralde hau osatzen dugun pertsona guztiok.\nPolitika egiteko modu desberdin batez ari gara.\nGipuzkoako Think Tanka\nGure etorkizuna eraikitzeko modu berri eta iraultzaile bat. Enpresetan, antolakundeetan eta elkarteetan giltzarri diren pertsonak, erabakiguneetan eskumena duten horiek, elkartzeko modu berri bat da, erakundeekin lankidetzan, datozen 10 urteetan Gipuzkoaren garapenerako beharrezkoak diren proiektuak zehaztu ditzaten.\nHausnarketarako espazio bat da, eta hiru ardatz nagusi lantzen ditu: gobernantza, gizarte babeserako sistemaren garapena, eta lurraldearen beraren eta gizarte antolatuaren lehiakortasuna.\nHistorian izan ditugun arrakasten sekretua lankidetza eta esperimentazioa izan dira. Arrakasta geure egin artean ekitea eta ekitea.\nHori da Gipuzkoa Laben funtsa: enpresak politika ekonomiko, sozial eta kultural berriak probatzeko laborategi bihurtzen ditu.\nEsperientzia arrakastatsuak aplikatzen eta partekatzen ditu, eta arrakastarik gabeko saiakeretatik ondorioak ateratzen.\nGipuzkoako 4 unibertsitate\nGipuzkoako lau unibertsitateek parte hartzen dute etorkizun hurbilari buruz ikertzeko eta ezagutza sortzeko xedea duen proiektu honetan. Horrela, erantzun bat eman nahi zaie galdera baliagarri eta esanguratsuei, gure praktikak eta prozesuak antolakundeekin alderatu eta ebaluatu nahi ditugu, lortutako emaitzak zabaldu, eta Gipuzkoaren etorkizuna eraikitzen lagundu nahi dugu.\nHerrialde aurreratuak eredu\nHerrialderik aurreratuenak aurretik doaz, eta ez alferrik. Guk haiengandik ikasi nahi dugu. Gure lurraldetik kanpo gertatzen ari dena ulertu, eta gure errealitatearekin alderatu nahi dugu, ikasitakoa gure testuingurura ekartzeko.\nGipuzkoa bertan bizi den pertsona orok osatzen du. Horietako bakoitza da garrantzitsu. Horregatik, Etorkizuna Eraikiz partekatu eta gizarte osoa haren partaide egin nahi dugu, Gipuzkoako herritar oro bere etorkizunaren jabe izan dadin.\nEtorkizuna Eraikiz-eko kolaboratzaileak


Ezinegonetik haserrerako bidea - Gipuzkoako Hitza\nEzinegonetik haserrerako bidea\nKontzesio aldaketarekin, uztailaren 1ean berritu egin zuten Tolosa, Hernani, Astigarraga eta Donostia arteko Lurraldebusen autobus zerbitzua. Foru Aldundiak defendatu du aspaldikoa zela "zerbitzua bateratzeko eta modernizatzeko helburua", baina kritiko hitz egin dute LABek eta erabiltzaileek.\n2021, uztailak 09 Albisteak, Ekonomia, gipuzkoa, Gizartea 413\nKaosa”. Hitz hori errepikatzen ari dira Tolosa, Hernani, Astigarraga eta Donostia arteko Lurraldebusen autobus zerbitzu publikoko erabiltzaileetako asko. Eta “kaosa” salatu du Ekaitz Telleriak ere, LAB sindikatuaren Gipuzkoako garraio arduradunak. Uztailaren 1etik linea horiek jada ez dituzte kudeatzen Garayar, Areizaga eta TSST konpainiek, TBH enpresak baizik —Transitia eta Alsa konpainiek osatzen dute—.\n“Aspaldikoa zen zerbitzu guztia bateratzeko eta modernizatzeko helburua, eta, konplexua izan den arren, lortu dugu azkenean, lehiaketa publiko bidez lortu ere”, adierazi du Ander Iturrik, Gipuzkoako Foru Aldundiko Mugikortasun eta Garraio Publikoko zuzendariak. Berez, duela lau urtekoa da kontzesio berria. “Baina Garayarrek eta TSST konpainiek helegitea jarri zioten lehiaketari”, azaldu du Telleriak. “Azkenerako, lehiaketa berme guztiekin eginda zegoela esan dute epaitegiek, eta horregatik egin du aurrera kontzesioak orain, atzerapen handiarekin”.\nTelleriak salatu du, auzia epaitegietan zegoenez, aldundiak egin gabe dauzkala aurretik egin beharreko lanak. “Besteak beste, udalekin gaia kontrastatu gabe zeukan, eta bere plana inposatu du”. Langileen kasuan, LABeko arduradunak esan du lantalde berberak jarrai dezan bermatu dutela —LABek dauka gehiengoa—. “Baina oso kaskarra da zerbitzua”, eta aldundia egin du horren erantzule. “Are gehiago, zerbitzua ematen duen enpresak ere ez zekien zein zerbitzu eman behar zuen, langileei ekainaren 30ean banatu zizkielako ordutegiak”.\nErabiltzaileak “nahastuta” dabiltza egunotan. “Lehen, ordu laurdenero geneukan autobusa Astigarragan, zuzena bat eta geldituz joaten zena bestea. Orain, berriz, ezinezkoa da une bakoitzean zein autobus dagoen jakitea”. Donostiako Okendo kaleko geltokian zain dago Isabel Franco. “Ustez, 12:00etan zen abiatzekoa BU12 autobusa, baina duela bost minutu joan da [12:10 dira]”. Autobus geltokian ez dago informazio panel berriturik, eta autobusetako asko aurrealdean zenbakirik eta letrarik gabe ari dira iristen. Iturrik argitu du udalei dagokiela paneletako informazio guztiaren kudeaketa, eta eurek bidalita daukatela publikatu beharreko informazio guztia.\nIlara luzeak geltokietan\nKontzesio berriarekin, Astigarragan sortu da gorabehera gehien azken egunotan. “Lehengoan, izugarrizko ilarak zeuden Astigarragako autobus geltokian”, azaldu du Buenaventura Salagrek. Astigarragan bizi da hura ere. “Autobus bakarra daukagu orain herrian, ez da igarotzen herriaren erditik, eta adinekoek ibilbide luzeagoa egin behar izaten dute kanpoalderaino; taxia hartu beharko dute askok edo Donostiara ez etortzea erabaki beharko dute”.\nSalagrek gogoratu du autobusa besterik ez daukatela Astigarragan. “Ez daukagu trenik ere, eta, hala ere, autobus bakarra utzi digute orain”. Herritarrak “galdu samar” daudela azpimarratu du Salagrek. “Askotan, Hernanitik bete-bete eginda iristen dira autobusak eta gelditu ere ez dira egiten. Ez daukagu inolako ziurtasunik”. Francok ez dauka zalantzarik: “Okerrera egin dugu”.\nIturrik zehaztu du Astigarragan A2 autobusa hartzen saiatzen zirela gehienak, Donostiarako autobus zuzena. “Eta, beraz, erabiltzaileek nahiago zuten ordu erdi itxoitea, geldialdiak eginez zihoan autobusa hartzea baino. Beraz, lehen ordu erdiro zeukaten A2 zerbitzua ordu laurdenero izango dute orain; Donostiarako zuzeneko autobus gehiago izango dituzte Astigarragan”.\nConsuelo Arratibel Hernanin bizi da, eta berehala nabaritu du aldaketa. “Kendu egin dute etxe ondoan neukan autobus geltokia, eta atzerago joan beharra daukat autobusa hartzera; oraindik ez dakit bakoitzak zein ordutegi daukan ere”. Lehen egunetan autobusaren zain ordutebete ere igaro zuela ziurtatu du. “Geltokira iritsi eta itxoin, beste erremediorik ez daukagu orain, ez dagoelako batere informaziorik. Aspalditik zekiten aldaketa noiz egingo zuten, baina…”. Eskaera argia egin du Arratibelek: “Jar ditzatela lehengo ordutegiak, ulertezina delako aldaketa hau”. Argi utzi nahi izan du autobus gidariek ez daukatela inolako errurik. “Erre-erre eginda daude haiek ere”.\nHernaniarra da Nerea Etxeberria, nahiz eta Donostian bizi den gaur egun. Familiari bisita egitera doa jaioterrira, baina autobusaren zain jarraitzen du Okendon. “Maiztasuna ugaritu egin dutela esanez ari dira, baina hori ez da egia. Lehen, hamabost minutuero geneukan G1 autobusa, eta orain hogei minutuero edo ordu erdiro edukiko dugu”. Etxeberriarentzat informazio falta ez da kontu berria. “Garayarrek ere kontu horiek guztiak oso gaizki kudeatzen zituela esango nuke. Jaieguna dela, manifestazioren bat dagoela… Gaur egun ez da asko kostatzen Interneten abisuren bat jartzea edo gidariak mikrofonotik jakinaraztea, baina hori ere ez dute egiten”.\nIturrik onartu du informazioaren alorrean “hobeto” lan egin zezaketela. “Autokritika egiten dugu zentzu horretan, baina egia da arazoak izan ditugula autobus barruetako softwarearekin. Laster konponduko dugu hori”. Aldundiko ordezkariak “pazientzia pixka bat” eskatu die erabiltzaileei. “Azkenean, denbora behar izaten dute aldaketa guztiek, eta denbora pixka bat beharko du enpresa berriak ere”.\nBalizko kexa guztiak Lurraldebusen zerbitzuen bidez kudeatzeko eskatu du Iturrik, eta denak aztertuta balorazio bat egingo dutela ziurtatu du. “Ondoren egokituko dugu egokitu beharrekoa”.


Abdullah II.a Jordaniakoa - Wikipedia, entziklopedia askea.\n1999ko otsailaren 7a -\n← Hussein I.a Jordaniakoa - Hussein bin Abdullah, Crown Prince of Jordan (en) →\nAmman, 1962ko urtarrilaren 30a (60 urte)\nHussein bin Abdullah, Crown Prince of Jordan (en)\nPrincess Salma bint Al Abdullah (en)\nPrince Hashem bin Al Abdullah (en)\nPrincess Iman bint Abdullah (en)\nFaisal Sedki al-Yassin (en) (amaginarreba)\nGrand cross of the Order of the White Lion : Miloš Zeman (2015eko otsailaren 11)\nGrand Cross Special Class of the Order of Merit of the Federal Republic of Germany (2002ko urriaren 21a)\nKnight Grand Cross in the Order of the Netherlands Lion (2006ko urriaren 25a)\nGrand Cordon of the Order of Leopold : Filipe Belgikakoa (2016ko maiatzaren 18a)\nJordanian Armed Forces (en)\nAbdullah II.a Jordaniakoa edo Abdullah II bin Al-Hussein Ammanen jaio zen 1962ko urtarrilaren 30ean, eta Jordaniako Haxemi Erresumako monarka da. Aita zuen Hussein I.a 1999ko otsailaren 7an hil zenez geroztik gobernatu du.\nAmmanen jaio zen, eta Hussein I.aren eta bere bigarren emazte Muna al-Hussein (jaiotza-izena: Antoinette Avril Gardiner) printzesaren semea da. Lehen ikasketak Ammanen egin bazituen ere, Ingalaterran eta AEBetan egin zituen gainerako ikasketak.\nAbdullah 1999ko otsailean tronuratu zen, bere aita hil zenean. Hil aurreko egunetan Hussein I.ak printze oinordeko izendatu zuen, ordura arte, 1965az geroztik, El Hassan bin Talal Husseinen anaiak zuena. Erabakia ez zuten herritarrek oso ondo hartu. Abdullah-ren ama britainiarra zen, eta Jordaniako pertsona askok ez zuten ongi ikusten Abdullah errege haxemi izatea. Haxemiek Mahoma profetaren zuzeneko ondorengoak dira. Abdullah bera Mahomaren ondorengo 43. generaziokoa da.\nRania Al-Yassin-ekin ezkonduta dago (orain erregina ezkontidea) 1993ko ekainaren 10az geroztik. Lau seme-alaba dituzte: Hussein, Iman, Salma eta Hashem.\nWikimedia Commonsen badira fitxategi gehiago, gai hau dutenak: Abdullah II.a Jordaniakoa\nAbdullah II.aren gune ofiziala (Ingelesez)\nAbdullah II.arekin elkarrizketa: "Irak mendebaldea Iranen aurka aritzeko borroka-eremua da" (Ingelesez)\nOrriaren azken aldaketa: 9 ekaina 2020, 19:05.


Erosketa-bonuen sistema ezagutzeko saioa egingo da merkatari eta ostalariekin - Bergara - Goiena.eus\nErosketa-bonuen sistema ezagutzeko saioa egingo da merkatari eta ostalariekin\nUxue Igarza Loiola 2021-10-25 18:48\nAzaroan jarriko dira martxan erosketa-bonuak, eta eguenean, horien funtzionamendua azaltzeko bilera deitu du Udalak ostalari, merkatari eta zerbitzuetako establezimenduetako langileekin. 15:00etan izango da, Seminarixoan.\nZerbitzuen sektorean kontsumoa sustatzeko, diruz lagundutako bonuak aterako ditu Bergarako Udalak herritarrentzako. Azaldutakoaren arabera, “udalerriko hiri-ekonomia suspertzea” eta “tokiko establezimenduetan kontsumo kontzientea bultzatzea” dira helburuak.\nGuztira, 30.0000 euro bideratuko dira kanpainara, eta establezimenduak hiru baldintza bete beharko dituzte bonuen sisteman parte hartzeko: hamabost langile baino gutxiago izatea; ekonomia Jardueren gaineko Zergan alta emanda egotea Bergaran –eta zerga hori ordaintzetik salbuetsita egotea–, eta epigrafe hauetakoren batean alta emanda egotea: 65, 67, 86 edo 97; eta jarduera ekonomikoa jendearentzat irekitako lokal batean garatzea, Bergarako udal-mugartearen barruan.\nPertsona bakoitzak 75 euroko muga izango du, eta establezimendu bakoitzak jaulki ditzakeen bonuen gehieneko muga 7.500 eurokoa izango da. Bestetik, 2021eko abenduaren 31 baino lehen erosi eta kontsumitu ahal izango dira –betiere udalak kanpaina honetara bideratutako kopurua lehenago agortzen ez bada–. Eta bukatzeko, bonuak kanpainara atxikitako establezimenduetan bertan erosi ahal izango dira bakarrik.


Irutxuloko HitzaBidebieta Archives - Page 3 of 15 - Irutxuloko Hitza | Page 3\nAsteburuan Bidebietako institutu publikoaren alde mobilizatuko dira\nNork: Irutxuloko Hitza\t- Urt 22, 2018\nLarunbat eta iganderako mobilizazioak egingo dituzte, eta “auzoak merezi duen erantzuna” ematea espero dute Marea Horia-ko kideek. Badakite ez dela erreza izango: “Jende asko dago institutua ixtearen aurka, baina hala ere zaila da hauek guztiak mobilizatzea”....\nBidebietako Institutuak datorren urtean ere irekita jarraituko duela diote\nNork: Malen Aldalur\t- Urt 17, 2018\nBidebietako Institutuan datorren ikasturterako matrikulazio kanpaina abiatu dutela jakinarazi du Marea Horiak taldeak. Pozik hartu dute berria, baina uste dute ez dela nahikoa. Eusko Jaurlaritzak auzoko institutu publikoa ixteko mehatxua egin du, “zentroaren bideragarritasunik eza” argudiatuta...\nBizilagunek egindako jaiotza jarri dute Gaiztarron\nNork: Estitxu Zabala\t- Urt 2, 2018\nBidebietako Gaiztarrora ere iritsi da gabon giroa, Koldo Orobengoa eta Ana Gonzalezen eskutik. Autoservicio Bidebieta 1eko jabea da bikotea, eta denda jaiotza batekin apaindu dute, era guztietako apaingarriekin. Bizilagun talde batek osatu du jaiotza, azken urteetan,...\nNork: Lide Ferreira\t- Abe 26, 2017\nAuzo osoa hori kolorez tindatzeko asmoa dute\nNork: Lide Ferreira\t- Abe 22, 2017\nEusko Jaurlaritzak Bidebietako Institutu publikoa ixteko duen asmoaren aurrean, auzotar, guraso eta ikasleak batu dira. Marea Horia izena hartu du taldeak, institutuaren eraikin horiari erreferentzia eginez. Hori kolorea ere eraman zuten mugimenduko kideek asteazkeneko udalbatzarrera. Nahiz...\nBidebietan hezkuntza publikoa bermatzeko eskatu diote alkateari EH Bilduk eta Irabazik\nNork: Irutxuloko Hitza\t- Abe 18, 2017\nBidebietako institutua ixteko asmoa du Eusko Jaurlaritzako Hezkuntza Sailak 2019-2020 ikasturterako. DBH eta Batxilergoa eskaintzen duen ikastetxe publiko bakarra da auzo horretan, eta 180 ikasle ditu. Erabakiaren aurrean, EH Bildu eta Irabazi Donostiaren udal taldeek Bidebietan...\nBidebietako 50. urteurrena ospatuko dute bihar\nNork: Lide Ferreira\t- Abe 15, 2017\nBidebietako hainbat eragilek bat egin dute auzoaren 50. urteurrena ospatzeko. Francisco Franco bera joan zen auzoko dorreak inauguratzera, 1967ko irailean. Kontuak hala, frankismoaren aurretik baserri batzuk baino ez zuten osatzen auzoa, bere arrantza portu eta guzti....\n“Hezkuntza ez da errentagarria izan behar, Bidebieta eta Donostiako auzoei dagokien eskubide bat da”\nEusko Jaurlaritzak Bidebietako Institutu publikoa ixteko duen asmoaren aurrean, auzotar, guraso eta ikasleak batu dira. Gaur prentsaurrekoa egin dute, Bidebieta bizirik eta hezkuntza publikoaren defentsan lelopeetan. “Ikastetxe publikoa ixtea oso kontu larria da, gizarte baten gainbeheraren...\nTailerrak eta antzerkia izango dira nagusi Bidebietan\nNork: Lide Ferreira\t- Aza 29, 2017\nEuskararen Egunaren harira, pasa den larunbatean jada egin zuten jarduera mordoa Bidebietan: Parrandango trikitilariak aritu ziren auzoko kaleak animatzen, kantujira aritu zen Guardaplata tabernaren aurrean, bazkari herrikoia egin zuten eta baita erromeria ere. Asteburura begira, ostiral...\n« Aurrekoa 1 2 3 4 5 … 15 Hurrengoa »


Istorioak Annapurnas aldizkari bidaia, mendi erronka - Historia duzu aldizkari bidaia\nAurreanAsiaAnnapurna, mendi erronka\nIt 12 Apirilaren 2010, dira Besishahar dugu, Pokhara ekialdean, prest gure abentura handiena ekitea. Let Annapurna zirkuituan egin gurekin. Igo da 5.400 mendi metrora igaroko Thorung La-da miedito izena bakarrik- eta garaile itzuliko da, Zortea izanez gero,, Pokhara ibarreko hamabost egunetan. Steppenwolf eskubidea izango, aseguru. Baina, egia nahi dugu lo. Besishahar aurka ezer ere ez daukagu, baina ez du "The Road" ari da, antsietatea. Ustekabeko grebak batzuk atzeratu egin gurekin bi egun. Eta, gizona zer esan nahiko, baina zerua garbi txistua bezala.\nLehenengo egunean munduan zehar egin ohi dut Besishahar etatik Bahudanda da, da 17 mila geroago. Betetzeko egingo dugu, esan, Bhulbulé iristeko, Erdibidean. Eta horrela egingo dugu geldialdia argi gabe munduan, agindu. Hala eta guztiz ere, frowns mota, eta une batean uste dut sarrera debekatu dugu. Baina surrenders: "Egin nahi duzuna, baina ez nuke joan ". Dugu.\nGurekin lehen urratsak tik, eta ez duzu oso amaiera arte gelditu, Marsyangdi du ohe, horrek "raging ibaia" esan nahi du, eta, askotan, zaleen gozamenerako bere ur rafting ausardia snowmelt tik.\nGuy frowns du, eta une batean uste dut sarrera debekatu dugu. Baina surrenders: "Egin nahi duzuna, baina ez nuke joan ". Dugu.\nHala ere, honen hasieratik paisaia itsusi, nepalera duelako, diren ingurumena babesteko oso zorrotzak, unceremoniously jartzailea kristalak baliotsua bila harria beti prest Indiako merkatuan saltzeko. Dena dela, ez gara argazkiak. Night Falls eta lasaia izan da eskuin: Zerua beltzez aktibatuta.\nJust aurretik argia hasten da euria, desagertzen da. Just hasieran, tximista ekaitza amaitu da. Zoragarria haize A thunder zeramatela eta benetan hasten da ... erori denean, azkenean, iritsi gara, irribarre batekin garaile, Bhulbulé bat. Egin dugu tarte gutxiago baino bi ordu, denean, gida arabera, hartu behar da hiru. Bell, gorde. Geratu ostatua eder bat deitu Gonbidatua Etxea Throang dugu, dela erabat oscuras por la tormenta. Afalondoan, denean ekaitza subsides, izarrak begiratzen ginen. Honetan zerua ilun batera ikusmena da.\nEguna 2: Gaur egun, oinez egin behar duzu 15 kilometro Jagat iristeko, bat 1.300 metro. Geroago atarian dugu, beraz, noiz hasi ginen, iragana 9, han ostatua bat ez da. Gosari-txarra berehalako kafea- eta esne muesli, ona konbinazioa pilak jarri.\nLet alai eta freskoa, beraz, aurretik dutenentzat gure ostatua lo asko gara, eta egunsentian utzi. Bat-batean, dugunean ziren dagoeneko konbentziturik hori beste egun paisaia itsusia izango litzateke, du urrutian Manaslu gailurra elur-capped agertu. Dotorea mendi honetan, munduko zortzigarren 8.156 metro, gaiztoak eta treacherous ospea du. Izan ere,, izan dugun bezala,, ko hiru gizon izan ahaztuak koroa bere bizitza izan da saiakera utzi. Informazio nepalera gidari eta oinezkoentzat beste kontratatu atezain dator. Hamar euro eguneko motxila eramango dute. Nahiz eta egin ditzakezu ...\nDotorea mendi honetan, munduko zortzigarren 8.156 metro, gaiztoak eta treacherous ospea du. Izan ere,, izan dugun bezala,, ko hiru gizon izan ahaztuak koroa bere bizitza izan da saiakera utzi.\nNoiz itxi bisitaldiak, laino beltz beldurgarria inguratuta, Manaslu acogota du. Ondoren, hodei-estaldura eta xarma desagertzen. Gainditu haran eder bat eta beste biztanleen dugu, Ghermu, bertan, uraren prezioa da skyrocket hasita, esan dugu hemen ez dela oso erosoa urak arazteko egiteko pilulak-. Hasteko egunaren amaieran dugu azken igoerako arte Jagat. Igotzen magaletan pertsona batekin, eta gehienak mendi gisa azaltzen dira: luze bat kalean, eta alde bakoitzean, etxe gutxi batzuk, guztiak, Ia salbuespenik gabe, prest gau bidaiariak hartzeko. Berriro ere arratsalde euritsua dator, eta, berriro ere ez dago argi. Gaur egun, nekatuta gaude, laster ohera joaten gara.\nEguna 3: Ahalegin gehiago. Gaur egun zazpi ordu oinez dugu, izeneko Bagarchap leku bat da dagoeneko 2.100 metro. Hemen zerbait insignificante, erraldoien lurrean, baina 1.800.Es Perryridge gogorra eguna da gogoratzen dut igotzen da konstante delako, baina ederra. Mendi pinuak daude, han-hemenka, eta ibai igotzen eta jaitsierak eztarri sortzeko muino txanda bakoitzean. Ko gurutze amaigabeko zintzilik zubi bat, esan 152 urrats. Eta noiz jan gelditu gara hitz egin zuen luze I zentzuduna nepalera batekin. Se llama Kalu, duzu 16 urte eta egunero doa hurbilen dagoen herri irakasle baten klaseak. Inoiz ez zion utzi mendi esaten du, eta nahi du gida bat izan nahi, baina gonbidatu etxe bat muntatu ahal bada. Galdetu dugu ditu neska-lagun bat bada, edo zure gurasoek kontatu baduzu, nor ezkondu, eta rotund batean: "Nire neska-laguna, niri aukeratuko du". Gela izan zen erraldoi bat Tarantula. Eraso dute pertsona lo bada galdetzen diot nire buruari, baina hil dugu, y me da pena. Etxea non Israelgo mutilak geratu gara etorri. Askok bidaiariak ari diren herrialde zeharkatu. Eta sorpresa. Egunsentian begiratu ko iluntasunean hazten ari delako. Haiekin batera utzi, gaur egun ez dut. Dugu laster.\nDuen jaitsierak eta mendiko\nTags: Annapurna, Asia, elikagaien, aholkuak, Himalayako, ostatua, km, trekking\n14 Urtarrila, 2011 at 19:33 | #\nIstorio eder, baina, benetan, edozein izan ditzake? Ausartuko asmatzen dut bota ahotik. Hori baino gehiago jasaten duzu edo jasan gozatzeko aukera gehiago gozatu duzula?\n17 Urtarrila, 2011 at 22:25 | #\nHi Charly. Jakina da benetako! Eta zure galderari erantzun dut garbitu: atseginagoa. Eta joan behar bada itsasten ona etxe baten aurretik workouts oinez, hobeto oraindik.


Inigo Maiztegi | Egilea | Berria\nATZEKOZ AURRERA. Eli Gorrotxategi. Gaztagilea\n«Gazta oso ona eta ketua izan da, horregatik saritu gaituzte»\nWorld Taste Awards sarietan, 12.000 elikagaien artean munduko elikagai onenetakoa da Lezeko gazta. Eli Gorrotxategik kontu eta mimo handiz eginiko gazta «biribiltzat» jo dute adituek.\nBaloia, gizarteratzeko tresna\nErrugbi Barneratzailearen Nazioarteko Txapelketa jokatu dute Gasteizen. Baina ez da izan txapelketa borobila, emakumezkoek ezin izan baitute parte hartu ofizialki. (Bideoa albistearen amaieran).\nAntibiotikoekiko erresistentziaren ondorioz, desagertzear zeuden hainbat eritasun berrindartu egin dira, adituak eta osasun agintariak ohartarazten ari direnez. Automedikazioa, erabilera desegokia eta abeltzaintzako abusuak dira arazoaren motibo nagusiak, eta haien gaineko kontzientziazioa handitu egin behar da.\nFestak, zubi batez lotuak\nSuziria jaurtita hasiko dira Laudioko jaiak, gaur. Festak «herritik eta herriarentzat» egin dituzte eragileek, egitarau zabala eta askotarikoa osatuz\nAdinik gabeko dantzaldi bat\nUrteroko 'meneito'-a izan da Blusa eta Neska Beteranoen Eguneko ekitaldi nagusia. Probintzia plazan, dantzaldiak zirimiria eguzki bihurtu du, eta dantza lehiaketak giro ederra jarri du.\nAmaia Ramiro eta Erlantz Zabalza. Neska eta Zeledon Txiki\n«Gogorrena lagunei ezer ez esatea da»\nHaurren egunean, blusa eta neska txiki bikotea izan da protagonista. Hamahiru urte ditu Erlantzek, eta bederatzi Amaiak; halere, nerbioak menpean hartu, eta ondo dantzatu dute, entsegu asko egin ostean.\nTontorrean ere festa da\nGasteizko jaiez gozatzeko aukera desberdin bat ematen du gaztetxeak, Alde Zaharreko goialdeko muinoan dagoen etxeak. Familia eta haur asko elkartzen dira han, Zeledon jaitsi ostean. Musika eskaintza zabala izango da, abuztuaren 8ra arte; 9an, itxi egiten dute, giroa txosnetara eramateko.\nZeledon, beirarik gabe aurtengoan\nGaur arratsaldean hasiko dira festak Gasteizen. Udalak beira debekatu du Zeledonen jaitsieran, eta plazaren sarreretan kontrolak jarriko ditu. Gero, txosnek hartuko dute lekukoa: euskararekin bat eginez, AEKri emango diote Txosnisaria, euskararen alde eginiko lanarengatik.\nZumaia, soinuz jantzita\nGaur gauean hasiko da Zumaiako Musika Jaialdia, herriko bandaren emanaldiarekin. Bi astez, musika eta dantza saioak uztartuko dituzte\nUdaren bueltan kaleak girotzen dituzten musikariak asko dira Euskal Herrian. Hizpide da horrek herritarren elkarbizitza kolokan jartzen duen edo ez. Horregatik, hainbat udalek musikariek bete beharreko araudi bat dute; beste zenbait, berriz, guztien jokaera onean oinarritzen dira soilik.


Zurekin hizketan - CEIP ZestoaHLHI\nZestoa Herri Hezitzaileak proiektu berri bat du\neskuartean: eskola handian jolas eremu berri bat\ndiseinatu Eta auzolanean eraikitzea.\nJolas eremuaren diseinuan, herriko haurren iritzi\neta nahiak kontuan hartuko dira; eta gauzatzean,\ngurasoen laguntza ezinbestekoa izango da.\nGirotzen hasteko Amurrioko Tertanga Etxeko\njolasgunearen eraikuntza prozesua ezagutzeko\nfamilia-irteera antolatu dugu. Bertan, gurasoei hango\njolasgunearen eraikuntza-prozesua aurkezten\nzaien bitartean, haurrentzako tailerra egongo da.\nPrezioa: helduak 6€/haurrak 4€\nabenduaren 3a baino lehen\nInformazio gehiago: 688 684 029\nHemen Tertangako prozesua azaltzen\nduen bideo polit bat :\nArgitalpen data 3/15/17 9:29 AM\nNork Ekain Guraso Elkartea\nArgitalpen data 1/23/17 8:19 AM\nArgitalpen data 12/16/16 8:58 AM\nArgitalpen data 11/28/16 5:32 PM\nArgitalpen data 10/19/16 11:56 AM\n21 - 25 erakusten 47 emaitzetatik.


Bolognako prozesuaren inguruan hamaika hausnarketa egin daitezke. Izan ere, inplikaturiko aldeek gehien komeni zaien arloa plazaratuko dute: batzuek alde ideologikoari erreparatuko diote, beste batzuek helburu estrategikoei. Hainbatek onurak azpimarratuko dituzte, besteek ereduaren morrontzak eta itxurazko aldaketen faltsukeria.\nEdonola ere, gaur egun unibertsitateak trantsizio aldian daude, eta orain arteko ikasketak egokitu beharko dituzte 2010-2011 ikasturtean ezarriko diren gradu berriei begira. Jakina denez, honek hainbat aldaketa ekarriko ditu, hala nola, titulazioen egitura berriaren ikuspegitik zein aplikatu beharreko irakaskuntza metodologian ere.\nEta hain zuzen niri, irakasle lanetan ibiltzea egokitu zaidanean, bada gai honetan atentzioa ematen didan arlo bat, hots, konpetentziena. Bai, kontua da azken bolada honetan Europar Espaziora egokitzearen prozesuarekin lotuta, hitz hori maiz entzuten dela unibertsitatean. Badirudi horrek sortaraziko dituen aldaketek erabateko garrantzia hartuko dutela geroari begira, bai ikasleengan eta baita unibertsitatetan ere. Zergatik? Ba ikasleen konpetentziak garatzea izango delako irakaskuntza-sistema berri honen ardatz funtsetako bat.\nNonbait, ikasleen konpetentziak garatzea eta egokitzea oso onuragarria izango da: bai, egokitze prozesu horretan gizartearen beharrak kontuan hartuko direlako; bai, ikasleen parte-hartzea hezkuntza sistemaren muinean egongo delako, eta bai, azken finean, ikasleei autonomia aitortzea suposatzen duelako.\nBaina bada honetan guztian faltan botatzen dudan gauza bat, hau da, irakasleen konpetentzien inguruko hausnarketa, ezen alderdi formalaz haratago, iruditzen zait irakasteko ez dela nahikoa izaten ezaguera arlo zehatz bat menperatzea, ezta lan esparru batean esperientzia izatea ere. Irakasteak ikasleak kontuan hartzea eskatzen du, ikasketa prozesuan inplikatzea, eta baita horren garrantziaz jabetzea ere.\nEta honenbestez, otu zait pentsatzea unibertsitate-ikasleen konpetentziak garatzeko, eduki teorikoak lantzeaz gain, norberaren konpetentziak, balioak, eta jarrerak kontuan hartu beharko ditugula, horiek izango baitute ikasleengan benetako eragina eta proiekzioa. Horiek izango baitira, funtsean, Bolognari begiratzeko ezinbesteko baldintzak.


Bera Bera - Ligako ospakizun konfinatua Donostiatik Brasileraino\nLigako ospakizun konfinatua Donostiatik Brasileraino\nArderiusek eskatuta eta Alba Menéndez berretsita, ‘Um blem ble’ abesten elkatu da berriro ere SUPER AMARA Bera Bera plantilla gaur arratsaldean Guerreras Iberdrola Ligako txapelketa ospatzeko. Ordenagailu, tableta nahiz mobil aurrean mota ezberdinetako garagardo, ardo, Arderiusek 2018-19 ligako txanpaina berreskuratu du Super Amarak emanda eta baita kafea ere erabili dute topa egiteko.\nOspakizunarekin bat egin dute Imanol Álvarez entrenatzailea, Tati Garmendia arduraduna eta entrenatzaileen hainbat taldekide. Federazioak txapelketa berta behera utzi zuenetik SUPER AMARA Bera Berako hainbat jokalari etxe bidean jarri ziren, ondorioz, gaur hainbat leku gertu izan du Donostiak, besteak beste, Zarautz, Pasaia, Lezo, Errenteria, Ermua, Madrid, Barcelona, Zamora eta Brasil. Bertan elkartu direnak “beste motatako ospakizuna” espero zuten, baina era berean pozik agertu dira erabaki ontzat emanez. Horrez gain, partidarik galdu gabe egotea azpimarratu dute “oso Liga lehiakorra zelako”.\nDonostiako klubak ligako seigarren titulua lortu du, batzuentzat aurrena izan da ordez: Sara Gil, Renata Arruda, Elisabet Cesáreo, Emma Boada, María O’Mullony, Mirene Moreno, Ainhoa Etxeberria eta Mariane Fernandes, solasaldian garbi gelditu dena.\nImanol Álvarez eta Tati Garmendia ere pozik agertu dira, jokalariak zoriondu dituzte egindako lanagatik eta benetako ospakizuna egiteko gelditu dira. ‘Gora Bera Bera’ ohikatuz amaitu da ospakizuna: ikus ospakizun bideoa


Nerabeek ere parte hartu ahal izango dute Asun Casasolan – Irunero\nKategoria eta sari berriak edukiko ditu aurten ipuin lehiaketak\nIndarberrituta dator Asun Casasola Ipuin Lehiaketa. Hirugarren edizioa izango du aurten, Nagore Laffage, lehiaketari izena ematen dion Asun Casasolaren alaba erail zutenetik hamarkada beteko denean. “Ama haren borrokarekin bat egitea da lehiaketa honen helburua”, gogorarazi du Eneritz Dueso antolakuntza lan taldeko kideak. Bertan izan diren aldaketez gainera, bi berritasun ditu aurten lehiaketak. Alde batetik, gazteei zuzendutako kategoria. Bestetik, sariak. Gehiago eta handiagoak izango dira, oraingoan, Asun Casasola lehiaketako sariak.\nHelduei zuzendua izan da, orain arte, Asun Casasola Ipuin Lehiaketa. Euskarazko eta gaztelaniazko atalak egon dira, lehen bi edizioetan. Aurten, berriz, gazteentzako kategoria egongo da, bi hizkuntzetan, 12 eta 16 urte arteko nerabeentzat. “DBHko ikasleak dira, eta eskualdeko ikastetxeei eskatu nahi genieke haien lanketa egiteko, gazteek parte har dezaten”, azaldu du Nerea Sarriegik. Iaz Euskarazko saria eskuratu zuen hondarribiarrak, eta aurten, antolakuntzan dabil. Izan ere, orain arte Asun Casasola Ipuin Lehiaketa antolatzen ibili direnek lan taldea handitzeko gonbidapenak luzatu dituzte, lehiaketa indartzeko asmoz.\n“Iruditzen zaigu ezinbestekoa dela datozen belaunaldiek genero indarkeriaren gaia esku artean edukitzea”\nEneritz Dueso, antolatzailea\nBeste arlo batean ere handitu da lehiaketa, sarietan, hain zuzen ere. 16 urtetik gorakoen kategorian bi irabazle egongo dira, euskarazko eta gaztelaniazko atal bakoitzean bana. 400 euro jasoko du irabazle bakoitzak. 12 eta 16 urte arteko kategorian ere irabazle bana egongo da hizkuntza bakoitzeko. Sariak, 150 eurokoak izango dira gazteentzat. Gainera, Brontë liburu-dendan liburutan gastatzeko bono bat ere emango dute. Sari berezi hori gazteek aukeratuko dute, epai-mahaiko kideek aldez aurretik hautatutako hiru lanen artean. “Iruditzen zaigu ezinbestekoa dela datozen belaunaldiek genero indarkeriaren gaia esku artean edukitzea”, adierazi du Eneritz Dueso antolakuntzako kideak. Iaz epai-mahaiko kide izan zen irundarra.\nSarietan egon den emendatzea Gipuzkoako Foru Aldundiaren babesari eta iaz Super Amara Bidasoa Atletiko taldearekin hasitako kolaborazioari esker izan da posible. Izan ere, iazko Gabonetako Krosa lasterketako dortsal bakoitzeko euro bana Asun Casasola Ipuin Lehiaketara bideratu zuen atletismo elkarteak.\nLanak aurkezteko epeak eta moduak\nEmakumeenganako Indarkeriaren Aurkako Nazioarteko Egunaren harira, azaroaren 25ean zabaldu dute lanak aurkezteko epea. 12 eta 16 urte artekoek urtarrilaren 20ra arte dute horretarako aukera. 16 urtetik gorakoentzat epea luzeagoa da, otsailaren 10era arte. asuncasasola@gmail.com helbide elektronikora edo Brontë liburu-dendara bidal daitezke lanak (Kale Nagusia, 16), pdf formatuan edo paperean. Liburu-dendan bertan eskura ere eman daitezke.\n“Literaturarekin edo feminismoarekin lotura edukiko dute epaimahaiko kideek”\nNerea Sarriegi, antolatzailea\nOrrialde bateko ipuinak izan beharko dira, Arial 12 letra motan idatziak. Gainerako baldintzak www.asuncasasolaipuinak.eus web gunean ikus daitezke. Idazlanaz gainera, beste gutun-azal batean izen-abizenak, NAN zenbakia, helbidea, jaioteguna eta kontakturako bideak idatzi beharko ditu egileak. Lan guztiak bilduta, epai-mahaiko kideen lana hasiko da. “Literaturarekin edo feminismoarekin lotura edukiko dute”, nabarmendu du Nerea Sarriegik. Sariak martxoaren 8an banatuko dituzte. Ez da ez da aurtengo leloa, eta gaia. “Sinplea eta gogoratzeko erraza”, aipatu du Eneritz Duesok: “Baina ematen du gizarteari oraindik ez zaiola argi geratu”.\nPosted in Berriak, InformazioaTagged asun casasola, berdintasuna, berriak, lehiaketa


"Umeek hobeto onartzen dute hilko direla, baina nerabeekin zailagoa da lasaitasunez joatea, amorruagatik" - Laudio - Aiaraldea.eus\nAitor Aspuru Saez 2020-02-11 10:11\nZiortza Karranza Laudion bizi da. / Aiaraldea.eus\nZergatik hasi zenituen heriotzari buruzko ikasketak?\nNire bizitzan galera oso esanguratsua izan nuen eta konturatu nintzen inork ez zuela heriotzari buruz hitz egiten. Horregatik, trebakuntza bilatzen hasi nintzen kanpoan.\nLa Lagunako Unibertsitateko trebakuntza batekin hasi nintzen Internet bidez, eta gauza gehiago bilatu nituen gero.\nIkasketak bukatu bezain laster hasi nintzen doluan zeuden pertsonekin lanean eta, handik gutxira, elkarte baten bitartez, umeekin ere jarduteari ekin nion.\nAspanovas izan zen elkarte hori, ezta?\nBai. Minbizia duten umeekin egiten dute lan. Bost urtez edo aritu nintzen haiekin. Nire lana familiekin egotea zen, prozesu horretan laguntzeko. Umeekin ere lan egiten nuen. Eurentzat ez da prozesu erraza.\nGarai horretan ilea moztea erabaki nuen. Neskek are okerrago bizitzen zuten dena; ilea galtzen zuten eta esanguratsuagoa zen eurentzat mutilentzat baino. Uste nuen behar zutela emakumezko erreferente bat, ez baitzen soilik gaixotasuna pairatzen zutena, baita horren ondorioak ere.\nGurutzetako ospitalearekin akordioa sinatu zuen elkarteak, eta zaintza aringarriko unitatearekin elkarlanean hasi ginen. Nire helburua zen senideak heriotzarako prestatzea eta umeekin ere jorratzea, eurek nola ikusten zuten jakiteko.\nNire sentsazioa da gehienetan badakigula noiz hilko garen. Umeek sumatzen zuten. Kontua da familiari kostatzen zaiola horri buruz mintzatzea. Isiltasuna ematen da: familiak ez du ezer esan nahi umea ez arduratzeko, eta alderantziz.\nZein da zure lana orduan?\nErraztu beharra dago komunikazioa agurra egiteko. Familia batzuek ez zuten nahi agurrik egitea, sufrimendu ikaragarria delako.\n"Hil baino lehen, umeak agurtu behar dira eta bere azken desirak betetzea ahalbidetzea"\nBeti ez da agur esplizitua, baina ahalbidetu behar da haurrak bere azken desioak betetzea. Askotan egiten ziren Eurodisneyra bidaiak, edo familia bat etortzea, edo pertsonaia ospetsu baten bisita...\nBerez, "El último deseo" izeneko elkartea dago eta azkenengo desirak betetzen laguntzen dute.\nJendea ez zenuen heriotzarako prestatu behar?\nEgia da, orokorrean, senideek susmoa dutela zerbait gaizki atera daitekeela. Hortaz, aurretiazko dolua gertatzen da.\n"Haurrek heriotzari buruz hitz egin behar dute aurre egiteko"\nDena den, funtsezkoa da horretarako prestatzea eta umeek hitz egin ahal izatea heriotzari buruz; izan daiteke marrazkien bidez, edo imajinatuta zer gertatzen den hil ostean.\nAzken finean, heriotza ez da aipatzen eta isiltasuna dago horri buruz. Umeek aurre egin behar diotenean, uste dute desagertuko direla eta hutsunea geratuko dela.\nHeriotzari buruz umeekin hitz egitea oso interesgarria da, modu oso ezberdinetan ikusten baitute. Nik galdetzen nien zer nahiko luketen gertatzea hil eta gero, eta batzuek azaltzen zuten bizitza kutxa baten antzekoa zela eta gero beste kutxa mota batera ateratzen zinela. Han beste bizitza mota egongo litzateke. Beste batzuek irudikatzen zuten txokolatezko planeta bat...\nHorrelako irudiak sortzeak laguntzen zuen azkenengo uneetan hainbesteko beldurra ez izaten. Bazuten irudi bat eta bazekiten nora joan behar ziren.\nEta familiarekin zein da helburua?\nAzkenen une horiek ahalik eta hoberen bizitzea.\nZeintzuk dira horrelako kasuetan dauden ohiko ezintasunak?\nNik uste umeek hobeto onartzen dutela euren unea heldu dela, baina nerabeei gehiago kostatzen zaie eta haserrea agertzen da.\n"Umeek hobeto onartzen dute euren unea heldu dela"\nBatzuetan ez da lortzen haiek lasai joatea. Haserre daude ez dutelako ulertzen euren anaia edo lagunak, adibidez, gelditzea.\nBatzuetan lagunen bisita ez dute jaso nahi, amorrua sortu delako; adiskideak geratuko dira eta bera joango da.\nNerabeekin zailagoa da, egoeraz oso kontziente dira eta bizitzatik askatzea ez da batere erraza.\nFamilien artean dolua da zailena?\nBai, aurretiazko dolua, senideak askotan prestatzen baitira agur unerako. Halaber, oso garrantzitsua da gero sortzen den hutsunea. Nola bete, nola eraiki familia umea ez dagoenean, nola jarraitu aurrera eta zer gertatzen den bikotearekin berarekin. Familia desitxuratzen da.\n"Familietan sortzen den hutsunea oso garrantzitsua da"\nEz dira prozesu errazak eta, maiz, haurra hiltzen denean, planteatzen diote euren buruei nola egingo duten aurrera.\nSeme edo alaba bakarra bada, are gehiago, aita edo amaren rola galtzen baita eta rolak bizitzan, oro har, betirako hartzen dira.\nUme bat izatea badirudi betiko erabakia dela. Norbaitek galdetzen duenean seme-alabarik duten, ez dakite zer erantzun.\nJarraitzen dute gurasoak izaten? Nire ustez gatzena aurreko dolua da, jakitea haurra hilko dela. Gure buruak erresistentzia izugarriak ditu onartzeko maite dugun pertsona batek utziko gaituela. Are gehiago ume baten kasuan, naturaltzat jotzen dugun bizitzako zikloa ez baitu betetzen.\nAipatzen duzu heriotzaren inguruan tabua edo isiltasuna dagoela. Gure kulturaren arazoa da edo unibertsala?\nZalantzarik gabe, gure kulturaren arazoa da, eta une hauetan daukagun kulturaren ikuspegia. Orain arte hurbilago genuen heriotza.\nNorbait hiltzear bazegoen ingurukoak etortzen ziren baserrira, agurtzen zuten pertsona, hil ostean geratzen ziren, lutoa zegoen... Erritual pilo genituen, galdu direnak.\n"Heriotzaren inguruan dagoen isiltasuna egungo kulturaren arazoa da"\nDoluan zegoen laguna bazekiten nola tratatu eta beltzez jantzita zegoena zer pairatzen ari zen bazekiten.\nEgun daukagun azkartasunarekin, kapitalismoak eramaten gaitu "gauza itsusiak" baztertzera. Heriotza ez dugu gizartean sartu nahi.\nDolua ez da produktiboa eta gizarte honek kide produktiboak nahi ditu. Ematen dituzten baja egunak oso gutxi dira, bi edo lau. Dolua garatzeko hilabeteak behar dira.\nAdibidez, inguruan dauden pertsonek zabaltzen dituzten mezuak maiz dira "animo, orain egin behar duzuna ateratzea da". Nekez entzuten dugu pertsona horrek duena esateko, eta zailtasunez onartzen dugu galera izan duen lagun batek behar duena gaizki egotea dela.\nBadirudi gauza positiboak besterik ez ditugula ondo ikusten eta ez dugula nahi norbait doluan egotea, horrek erakusten baitigu heriotza gure aurrean dagoela.\nTerapeutarentzat nolakoa da esparru honetan, heriotzarekin, lan egitea?\nNiri oso lan polita iruditzen zait. Nik lana utzi nuen elkartearekin ez nuelako akordiorik lortu.\nItzuliko nintzateke lan bera egitera eta egokitu zait nire kontsulta pribatutik horrelako kasuetan esku hartzea; familiekin edo umeekin. Zentzu horretan, jarraitu dut konektatuta egoten, jendeak ezagutzen bainau.\nPolita da pertsona baten azken momentuetan laguntzea. Badirudi garrantzia ongi etorriei bakarrik ematen diegula, eta ez agurrei.\nBi uneak, bizitzara etortzea eta joatea, dira inportanteak, eta zaindu beharra dago neurri berean.\nNik beti pentsatzen nuen nola gustatuko litzaidakeen inguruan ditudan pertsonak hiltzea: Maitasunez eta ondo. Hori guztia sentitzea.\nTarterik ez badiogu ematen agurrari, hemendik joaten gara eta badirudi ez duela zentzurik izan bizitzan gure egonaldiak.\n"Askotan negar egiten nuen etxera heltzean, niretzat ere galerak ziren"\nEz da lan erraza sufritzen duzulako. Nik askotan negar egiten nuen etxera heltzean eta gaizki pasatzen nuen. Niretzat ere baziren galerak, batzuetan urteak ematen nituen eurekin.\nHala ere, pentsatzen nuen, uneren batean negar egiteari utzi ezkero, uzteko garaia helduko zela. Horrek esan nahiko luke berdin zaidala zer gertatzen zaien eta nola joaten diren.\nOrain zure kabuz zaude lanean eta bestelako esparruan eragiten duzu, sexualitateetan. Nolakoa izan da aldaketa hori?\nBerez, ez da aldaketarik egon. Nik hasieratik nituen bi alde; Eros -sexualitatea- eta Thanatosa -heriotza-.\nNik behar nuen argitasuna, bestela umeekin bakarrik iluntasuna ikusten nuen. Sexualitateari buruzko tailerrak ematen nituenean ikastetxetan liluratuta geratzen nintzen, bertan zeuden umeak bizitzaz beterik eta pozik zeuden. Baliatzen nuen ikusteko bazegoela jende pilo hilzorian ez zegoena.\n"Sexualitatean ere lan egiten dut orekatzeko, bestela bizitzan konfiantza galtzea sortzen du heriotzak"\nHeriotza hobeto eramateko eta orekatzeko hautatu nuen sexologia, bestela lan gogorregia da. Buruak bizitzan galtzen du konfiantza.\nHorregatik, sexu heziketan ere lan egiten dut. Bizitzari, erosari, maitasunari, bikoteei buruz hitz egiteak orekatzen nau. Bizitzarekin konektatuagoa dago.\nEgun oso bat heriotza lantzen eman eta gero, hurrengo egunean behar dut jendea maitemintzen dela ikustea, eta komunikazio zailtasunak dituela.\nIzan ere, biak dira bizitzako tabu handienak. Handiagoa da heriotza -Thanatos- bihotzari gehiago kostatzen zaiolako eta erresistentzia gogorragoa delako.\nBadirudi sexualitatean aurrera pausu handiagoak egin ditugula. Edonola ere, gizartean dauden bi tabuak dira eta erlijioak pertsonak konbentzitzeko erabili izan ditu. Horregatik izan dira nire bizitzako bi fokoak.\nZeintzuk dira, sexuari dagokionez, topatzen dituzun arazo arruntenak?\nKomunikazioa, bereziki. Nola adierazi zeintzuk diren gure nahiak edo desirak gure bikote edo ingurukoei.\nHoriek dira zailtasun arruntenak. Dena den, ni apur bat arduratuta nago gizartean badagoelako indar bat aurre egiten orain arte Erosaren esparruan aurreratu dugunari. Ematen du kolokan jarri nahi dutela aske maitatzeko egin diren aurrerapausuak.\nOro har, gizarteak markatzen duen erotika eredura nola moldatzean dago arazoa. Ereduak daude eta mina eragiten dute, zaila baita horietatik ateratzea.\nSentitzea zuk ez duzula beharko zenukeen desira beste, edo ez duzula topaketa erotiko batean irauten, edo ez dituzula izan beharko zenituzkeen orgasmo beste, edo pertsona bat baino gehiago maitatzen dituzula... Presioa eragiten du horrek.\nNire egungo jarduera bideratzen dut, gehienbat, dolura eta bikote arazoetara. Antsietatea ere tratatzen dut maiz, depresioarekin batera gizarte honetan dagoen gaitz oso zabaldua baita.\nEgia da gero eta gehiago hitz egiten dela horri buruz, eta ikastetxetan egiten direla sexu hezkuntza programak.\nAldiz, nik behin egin dut bakarrik heriotzari buruzko tailerra. Errazagoa da eskaintzea sexu hezkuntza programa, heriotzarako programa baino.\nUmeek nola ikusten dute sexualitatea?\nPornoa hor dago eta oso txikitatik ikusten dute. Gurasoek ematen diete sakelakoa eta uste dute kontrola dutela, baina gaur egungo umeak hacker hutsak dira. Badakite nola saihestu iragazkiak eta zein orrialdetan sartu.\n"Umeek pornoa ikusten dute oso txikitatik eta norbaitek esan behar die hori ez dela erotika eredu bakarra"\nLana da pornoan ikusten dituzten irudiak eta topaketa erotiko mota horiek desmuntatzea. Txarrena da sinisten dutela ikusten duten hori, inork ez badie esaten hori ez dela egia.\nGazte batek kontatu zidan behin topaketa erotiko batean neska lepotik heldu zuela eta neskak galdetu ziola ea zer egiten ari zen. Mutila harritu zen, uste baitzuen emakumezkoek hori gogoko dutela.\nNorbaitek azaldu behar die pornoan ikusten diren irudiak ezin direla orokortu eta norberak bere erotika sortu behar duela, presioa sortzen baita.\nBestalde, gorputzekin konplexu ugari dituzte, gero eta gehiago eta gero eta gazteago. Pornoan agertzen diren gorputzak eredu zehatzak dira, eta alderatzean, sumatzen dute ez datozela bat.\nAre gehiago genitalekin; aluekin, esaterako. Umeek ez dute euren alua ikusten pornoan agertzen den moduan eta gaizki pasatzen dute horren ondorioz.\nGainera, bestelako ereduak bilatzean, askotan, eskola liburuetan agertzen direnak berdinak dira. Ereduak gero eta itxiagoak direnean, gero eta sufrimendu gehiago eragiten dute.\nEgia da gazteak askeagoak sentitzen direla, gure garaian baino. Behintzat, adierazteko lasaitasunez neskak edo mutilak gogoko dituzten. Zentzu horretan urratsak egin dira. Gero eta etiketa gehiago ezagutzen dituzte, eta askeagoak dira hautatzeko zertan sentitzen diren erosoago.\nEuskadi Irratian eta Radio Euskadin kolaborazioak egiten dituzu maiz, nola sortu zitzaizun aukera?\nDuela sei urte agertu zitzaidan aukera. Hitzaldia egin nuen Bilbon heriotzaren inguruan eta elkarrizketa egin zidaten Euskadi Irratian, Manu Etxesortuk, hain zuzen. Handik bi hilabetera proposatu zidaten astero kolaborazioa egitea.\nEzustea izan zen hori niretzat. Ia egunero psikologoak igarotzen baitira hortik. Gero, Radio Euskadin ere hasi nintzen eta orain bietan aritzen naiz. Esparru horretan Whatsapp bidez komunikatzen gara entzuleekin eta sumatzen da gai batzuei buruz errazago hitz egiten dela; autoestimua, adibidez. Sexualitateari buruz mintzatzen garenean isiltasuna da nagusi. Esanguratsua da zenbat kostatzen zaigun Euskal Herrian horri buruz hitz egitea.


Golf Mundialaren Ospearen Aretoa - Wikipedia, entziklopedia askea.\nGolf Mundialaren Ospearen Aretoa, AEBetako Florida estatuko Saint Augustine herrian dago, eta gizonak zein emakumeak dituen kirolari buruzko ospearen areto bakarra da. Mundu osoko 26 golf erakundek osatutako partzuergo batek kontrolatzen du.\nOspearen aretoaren museoak, historian zehar golfak izan duen eboluziori buruzko erakusketa iraunkor bat du, bere merituengatik Ospearen Aretora sartu diren partaideetan kontzentratzeaz gain. Museoak, denbora baterako erakusketak ere hartzen ditu, beti ere, golfarekin zerikusia dutenak.\nGolf Mundialaren Ospearen Aretoa, jatorrian, Ipar Karolinako Pinehursten zegoen, eta Diamondhead Corp konpainiak administratzen zuen, garai horretan, Pinehurst Resorteko jabeak zirenak. Bere ateak, 1974an ireki zituen, une horretan, 13 partaide baino ez zituelarik. Jada 1983an, USPGA arduratu zen Aretoaz, erabaeko kontrola, 1986an lortuz.\nGarai honetan batu zitzaizkion klub honi, USPGAk 1940an sortu zuena eta Emakumezkoen Golfaren Ospearen Aretoa, LPGAk 1951n sortu zuena eta lau partaide zituena: Patty Berg, Betty Jameson, Louise Suggs eta Babe Zaharias.\n1994an, golfaren industria mundialak, World Golf Foundation izeneko irabazi asmorik gabeko elkarte bat ezarri zuen, kirol hau bultzatzeko. Bere xede nagusienetako bat, ordurarte existitzen zen Ospearen Aretoa hobetzea zen. Saint Augustineko bere egoitza berriaren eraikuntza, 1996an hasi eta 1998ko maiatzak 19an inauguratu zen.\n(Ingelesez)Golf Mundialaren Ospearen Aretoaren webgune ofiziala\nMultimedia: World Golf Hall of Fame\nAzken aldaketa 9 maiatza 2021(e)an, 23:10(e)tan\nOrriaren azken aldaketa: 9 maiatza 2021, 23:10.


Demokrazia Agoran – Irakasle Ikasle\nPlaza karratu handi ireki bat, alde guztietan eraikuntzez inguratuta, Agora bizi publikoaren erdigunea da: Atenasko bizimoduaren alderdi guztietan rol garrantzitsua jokatzen du: administratibo, politiko, judizial, komertzial, sozial, kultural, eta erlijiosoan.\nArgazki interaktibora joateko Klik irudian\nPolitiko-administratiboa: Kontseilu-ganbera (Bouleuterion), Tholos (Pritaniaren egoitza), bulego-publikoak (Errege-Stoa, Hegoalderantz Stoa I) eta erregistroa (Metroon).\nJudiziala: brontze-bozketa eta hitz denbora neurtzeko ur-erloju baten aurkikuntza epaitegien lekuko dira.\nAzoka: Zapatari, lapikogin, brontze-langile eta eskultoreen produktuak saltzeko denda ugari\nSoziala: Stoa eraikuntzak leku apartak ziren lagunekin topatzeko eta gerizpetan babesturik negozio, politika, edo filosofiaz hitz egiteko, estatua eta oroitzapenezko monumentuek hiriaren garaipenak gogorarazten zituzten bitartean\nKulturala: Liburutegi eta kontzertu hall batek (odeion-a) behar kulturalak bete zituen,\nErlijiosoa: Santutegi txikiak eta tenpluak\nJarduera guztiak leku bat aurkitu zuten batera antzinako Atenaseko bihotzean.\nTholos: Pritaniaren (500en kontseiluaren batzorde exekutiboa) kuartel nagusia da diru publikoaz ordaintzen dena: Berrogeita hamar senatari elikatu eta gutxienez hamazazpik gaua pasatzen zuten Tholosean edozein ordutan larrialdiei aurre egiteko prest. Nolabait demokrazia atenastarraren bihotza da, tholosean herritarren zerbitzuan dauden senatariak hogeita lau ordu egunean aurkitu ahal izango zenituzke.\nBouleterion: Tholos-aren ondoan boule edo senatuaren bilera lekua dago. Atenasko 500en kontseilua Ekklesiarako legegintza prestatzen zuena. Ekklesia hamar egunetan behin Pnyxen ospatzen zen.Aro helenistikoan Metroon eraikuntzak Bouleretion zaharra zegoen lekuan eraikia izan zen\nMetroon (erregistroa): bi funtzio zituen; batetik Jainkoen Amaren santutegia, bestetik hiriaren artxibo-eraikina, agiri ofizialen gordailua\nHeroi Eponimoen Monumentua: Metroon-aren aurrean kokatua, administrazio kale nagusian; esan bezala 10 tribuen heroien estatuak iragarpenak jartzeko erabiltzen zen irudian ikus dezakezun bezala\nJatorria: American School of Classical Studies\nAurrekoa: Antzinako Atenasko demokrazia\nHurrengoa: Atenasko hiritarrak demokrazian\n2015-08-28 2015-09-20 amaiafilo\nAurrekoa Previous post: Antzinako Atenasko Demokrazia\nHurrengoa Next post: Atenasko hiritarrak demokrazian


Ohikoa legez Donostiako Aste Nagusian musika gune garrantzitsua izango da Sagues. Gauero musika talde bat ikusteko aukera izango da. Abuztuaren 15 gauean Vendetta ariko da zuzenean.\nVendetta talde nafarra "Agur Bira"ren barnean murgildua dabil. Abenduaren 28an eskainiko du taldeak azken kontzertua Atarrabian, eta egun hori iritsi artean, Euskal Herriko jaietan ariko dira egurrean.


GITB: Zaldibiako txondorra iraganera bidaia\nZaldibiako Txondorra iraganera begira, aurkezpeneko bideoa\nArrantza sasoia ireki da\nIbaietan eta urtegietan arrantza egiteko denboraldia igandean zabaldu zuen Gipuzkoako Foru Aldundiak, eta uztailaren 31ra arte baimenduta egongo da jarduera herrialdeko erreketan, hartarako izendatutako ibai-tarteetan. Astearteetan izan ezik, egunero ibili ahalko dute arrantzaleek, egunsentia baino ordubete lehenagotik ilunsentia baino ordubete beranduagora arte.\nSaturdiko festan aizkora saio ikusgarria\nZaldibiako Saturdi auzoan atzo ospatu zuten urteko festa-eguna, Pazko astelehenean. Egun osoko egitaraua izan zuten, goizean mezarekin hasita. Eguerdian ume jolasak eta usadiozko korrika proba egin zituzten haurrek.\nKarlos Ormazabalen hitzaldiaren bideoa ikusgai\nApirilaren 2an, zabor kudeaketaren inguruan, Karlos Ormazabalen hitzaldia izan zen herri antzokian. Zaldibia Telebistaren eskutik, laburpen bideoa duzue ikusgai, bi zatitan banaturik.\nHITZALDIA Karlos Ormazabal\nZaldibiako zenbait gaztetxok Bertsomovieda lehiaketan parte hartu dute eta zure bozka behar dute!\nGreba orokor deiarekin bat egin du Zaldibiako Udalbatzak, aho batez\nSindikatuek martxoaren 29rako egin duten greba orokorrerako deialdiarekin bat egin du Zaldibiako Udalbatzak. Martxoaren 6ko udalbatzarrean bi mozio landu zituzten zinegotziek, Bildu eta Zaldibia Herrigintzan taldeek aurkeztutako bana. Biak aho batez onetsi zituzten.\n« Aurrekoak 1 2 3 ... 62 63 64 65 66 67 68 Hurrengoak »


2003ko apirilaren 13a:Erreala Vs. Real Madrid - KALEA\nErrealak sekulako jarduna egin zuen 2002-2003 denboraldian. Urte pare bat jaitsiera postuekin “jolasten” ibili ondoren, Espainiako Liga irabaztear izan zen. Denboraldi horretan errealak hainbat partida gogoangarri jokatu zituen, baina errealzaleen oroimenean partida bat geratu zen beste guztien gainetik: apirilaren 13an Donostiako Anoeta estadioan jokatu zena, Errealaren eta Real Madriden artean. Bideoan partida horretako golik ikusgarriena agertzen da, Anoetan izan zen golik ikusgarrienetakoa, dudarik gabe.\nEgun gutxitan hunkitu da Anoeta egun hartan bezala. Anoetako zaleek egun gutxitan ikusi dute euren taldea Madril “galaktikoa” bezalako talde bati lau gol egiten, gainera laurak ordu erdiren buruan. Egun gutxitan pentsatu dute gipuzkoarrek liga irabaztea posible zela. Guzti hura, Donostiako futbol zelaian bizi izan zen, 2003ko apirilak 13 hartan. Errealzaleek ezin dute ahaztu egun hura nahita ere, ametsak errealitatea egiten diren egun horietako bat izan baitzen.\nLehen zati zoragarria jokatu zuen Errealak, lau gol egin zizkion Espainiako atezain onenari, Iker Casillasi. Darko Kovacevicek bere kondaira handitu zuen, madrildarren borrero bezala, Nihat turkiarrak ere, bere urterik oberenean, bere arrastoa utzi zuen eta garai hartan madrildarren nahia zen Xabi Alonsok sekulako gola sartu zion bere hurrengo taldea izan zitekeenari. Alonsoren gol horrek, laugarrenak, sekulako bost minuturi amaiera eman zien, bertan errealak hiru gol egin zituen eta Real Madrilek bat.\nPartida amaieran, hauxe zioen orduan Donostiako taldearen entrenatzailea zen Raynald Denoueixek: “ez dut uste errealzaleek partida hau ahaztuko dutenik”.Iker Casillas ere Errealaren aurrean makurtu egin zen eta hauxe esan zuen: “partidan ez da egon kolorerik”. Agian Anoetan izan den partidarik onenak Espainiako liga gori-gorian jarri zuen, 29. jardunaldia zen eta donostiarrak Madril liderragatik hiru puntutara jarri ziren, A Coruñako Deportivorekin batera. Jardunaldiak aurrera joan ahala galiziarrak atzera geratu ziren eta buruz burukoan gelditu ziren gipuzkoarrak eta madrildarrak.\nNahiz eta liga hura Madril aldera joan zen, dudarik gabe Errealarentzat ere oso balentria handia zen bigarren postu hura. Eta futbolaren ilusioa zabaldu zen Errealzale gipuzkoarren eta haratagokoen artean.\nanoeta erreala madrid real


Eskertzak - Ameli Ipuin Kontalaria\nBideak egiten du zaren hori, edo zaren horrek eramaten zaitu bidetik? Askotan zion egina galdera bera bere buruari Amelik.\nBaina egun batean, kasualitatez edo, irakasle berezi batekin egin zuen topo bere bidean: magikoa zen Ana, Ana Carpintero. Irakasten zuen gauza bakoitzak bazeukalako lekua bere bihotzean eta bihotza zuelako oinarrizko tresna lanean. Haren fantasiaz, hegan egiten ikasi zuen Amelik berari esker. Gustuko zuen hori deskubritu eta horretan sinesten! Orduantxe hasi zuen bere bidaia.\nBidaia guztiak badute berea, argia eta iluna; eta helmuga inoiz baino argiago bazuen ere, noraezean aurkitu zuen bere burua Amelik hasierako une horietan. Gustuko bai, baita maite ere, baina nola izan zitekeen bat kontalari? Nora jo jakin ezinik zebilen une hartan, bere galaxiako hitzen akrobata ezagunenetako bat ezagutu zuen: Maite Franko, Ameliren gogoan bueltaka ziren ametsak mundu lurtarrera ekarri zituen, ipuinen mundu magikorako ateak irekiaz batera. Ideiak lantzen erakutsi zion, mimoz goxatzen. Aireratzear ziren bere hegoen luma zirela ulertarazi zion, hitz gutxi, baina esateko ezer utzi gabe.\nIngurukoen ahotan hegaldiaren berri hasi zen entzuten; hasia zen, abiatzear zen istorio berriarekiko jakin-mina. Kanpoan abentura berria lau haizetara zabaltzen ari bazen ere, bazuen bere baitan zurrunbilotan aritzeko motibo zen kontraesanik Amelik. Korapilook askatzen ari zen batean, “Korapilo” topatu zuen; bere barreneko korapiloak askatzeko, hariak korapilatzen zituena, zinez pieza ederrak egiten zituena. Oihaletan aurkitzen zuen ilusio hori, Amelik ipuinetan biltzen zuela ikusi, eta bere neurriko soineko bat oparitzea erabaki zuen; korapilo txikienetan ere, soineko lirain baten izaera aurki daitekeela barruan.\nBidean aurrera, banku bat topatu zuen gure protagonistak; hantxe zegoen, albora begiratzean: Olaia zen, bere bidean denbora luzez Ameliren eskutik ibiliko zen lagun handi bat. Harek ere bazuen bidea nola goxatu: musika zen, bere dohaia. Haren doinuek dantzan jarriko zituzten Ameliren ipuinetako zirrikituak!\nLanari ekin zioten: herriz herri, errepideko kilometroen gainean ibiltzen zuten kontaketen abentura bizitzeko hasierako ilusio hori; ilusio hori bera zen, geroz eta kilometro gehiago egiteko, gogo gehiago pizteko motibo. Nahi hori gorpuztu beharra zen, noizbait mundu magiko horretan murgildu nahi zuten horiek entzuteko oihartzun bihurtuko bazen. Loretxo bat azaldu zen, orduan, bat-batean, Lorea Atxa. Sekretu bat kontatu zien honek; bazekiela berak nola egin, eta lagunduko ziela, baina horretarako lehenik, egiten ari ziren hori hitzez eta irudiz erakutsi beharko ziotela.\nPentsatzen egon ginen, hitzak bai, baina irudiak? Nondik atera? Nola? Kartelak herritik jartzea erabaki zuten orduan: “Herritar maiteak, zuen laguntza behar dugu; gure argazkirik baldin baduzue, den modukoa izanik ere , gurekin konpartitzea asko eskertuko genuke”. Egun gutxira, etxeko ateak jo zuen. Kolpe gutxi izan ziren, sendo eta ziurrak, baina. Eta hantxe agertu zen, mendian animalien artean galduta: benetako bizitza bizi eta biziarazteko kapaza den pertsona berezi horietako bat, Iñaki Atxa.\n“Arratsaldeon! Aspaldi, menditik barrena zerura begira nire ideietan galduta nenbilela, bi gauza ikusi nituen hegan; gora eta bera, jolasean pozik. Aspaldi ez nuela horrelakorik ikusi, eta horregatik, nire objektibotik begiratu eta ikusten nenbilen hori jasotzea erabaki nuen. Denbora luzean ibili naiz zuen atzetik jarraian, bakarrik batzuetan, aspaldiko nire lagun Josu Intziarterekin bestetan, eta nahi izanez gero hemen dituzue argazkiak”.\nHandik gutxira, gutun bat jaso genuen gutunontzian: Alazne Utxalok bidalia zen; harek ere, gure bidea bideo eta iruditan grabatua zuela kontatu zigun. Olaia Anduezaren marrazkiak iritsi zitzaizkigun gero, gure ipuinak ilustratzen aritu zen margolari fina.\nPatxi Irigoien eta Eider Ileapaindegia agertu zen jarraian eta Katrin ondotik, biolina eskuan eta gurekin bidaia egiteko prest.\nHaizea Beruete azkenik, zerutik barrena agertzen den izar uso txikia, eta idatzitako lerro bakoitzari argia eman zion, forma.\nOrduan konturatu zen Ameli, konturatu ziren Xirrikituen jostunak, jositako bidea, emandako pausuak auzo lanean eginak zirela. Horrek eman zien, proiektuak merezi zuelako ziurtasuna, eta, bidea bera, helmuga txikiz beteta dagoela ulertzeko aukera. Tipi tapa, bidea eginen dugu, bertan aurkituko ditugun bidaide, harritxo, geldiune, eta bereziki, hau guzti hau bizitzeko aukerak ezinbestean ematen duen bizipozarekin.\nMila esker bidea egiten lagundu diguzuen guztiei, bide zaretenei eta izango direnei.


Ameskoabarreneko Udalak, 2019ko ekainaren 28an egin osoko bilkura berezian, honako erabaki hau hartu zuen:\n1.–Alkatetza kargurako dedikazio partziala ezartzea Udalburutzaren eginkizunak betetzeko; astean hamar orduko gutxieneko dedikazioa izanen da, udal zerbitzuetan dauden beharren arabera gauzatu beharrekoa. 4.550,00 euro gordineko ordainsaria ezarriko da (650,00 euro gordineko zazpi paga) 2019ko bigarren seihilekorako, eta urtean 9.800,00 euro gordinekoa (700,00 euro gordineko hamalau paga), berriz, 2020rako, 2021erako, 2022rako eta 2023rako, kontzeptu horrengatik, gehi enpresaren kuota, Gizarte Segurantzako kotizazio gisa ordaindu beharrekoa.\nOrdainsari horiek hileko soldata berdinetan ordainduko dira, ekainean eta abenduan izan ezik; izan ere, hil horietan aparteko paga ere ordainduko da. Aparteko paga horiek proportzionalki banatuko dira ekitaldi honetarako, 2019ko uztailaren 1etik aitzina, eta egun horretatik aitzina indarrean egonen da erabaki hau, nahitaez argitaratu ondoren.\n2.–Osoko Bilkuraren eta Kontuen Batzorde Bereziaren bileretara joateagatik 160,00 euroko dieta ezartzea, udalkide bakoitzarendako urteko 800,00 euroko mugarekin 2019rako, eta 180,00 euroko dieta eta udalkide bakoitzarendako urteko 900 euroko muga, aldiz, 2020rako, 2021erako, 2022rako eta 2023rako.\n3.–Udalkideek honako kalte-ordain hauek izanen dituzte, haien eginkizunetan aritzean izandako benetako gastuengatik:\na) Joan-etorriengatik, Nafarroako Gobernuko Foru Administrazioko funtzionarioendako ezarritako zenbatekoa.\nb) Gainerako gastuetan, ordaindutako zenbatekoak emanen dira, gastu horiek agirien bidez frogatu ondoren.\n4.–Erabaki hau Nafarroako Aldizkari Ofizialean argitaratzea, behar diren ondorioak izan ditzan.\nAmeskoabarrenean, 2021eko maiatzaren 3an.–Alkatea, Estibaliz Erdocia Ormazabal.\nIragarkiaren kodea: L2108240


Agustín Alonso txalapartaria eta Noe Fernandez Brizuela txistularia mintzaldiaren une batean (argazkia Gure Txokoa)\nCordoba probintzia hiriburuko euskal etxeak euskal musika tresnek ezagutzera emateko ekimena abiarazi du eta, xede horrekin, etxeko musikariek hiriko eskoletan euskal musika eta tresnen erakustaldiak antolatu dituzte. Lehen emanaldia joan den urriaren 23an izan zen: Fernando Zabalza, José Fernandez, Gaspar Jaurena eta Agustín Alonso etxeko musikariek musika tailer bat eman zuten Cordobako “Collegium” Musika Eskolan. Bai ikasle bai irakasleek ez ohiko ikuskizun honekin asko gozatu zuten eta euren harrera bikainak ekimenarekin aurrera egiteko gogo bizia eman die euskal elkarteko arduradunei. Datorren urteari begira tresnak erakutsi eta jotzeaz gain euskal musikariek tresna hauek, txalaparta adibidez, nola eraiki erakutsiko diete Cordobatarrei.\nCordoba, Argentina. Joan den urriaren 23an, Gure Txokoa euskal etxeak euskal musika tresnen erakustaldi bat egin zuen hiri argentinarreko "Collegium" Musika Eskolan. Euskal elkarteak antolatutako ekintza honetan eskolako ikasleek txistua eta txirula lehenengo aldiz entzuteko aukera izan zuten, baita alboka eta txalaparta ere.\nFernando Zabalza, José Fernandez, Gaspar Jaurena eta Agustín Alonso Gure Txokoa-ko musikariak izan ziren mintzaldia eman eta tresnak nola jo erakusteko ardura izan zutenak. Ondoren, beste tresna batzuk erakutsi zizkieten ikasleei, besteak beste, adarrak, ttarranuelak, kainabera eta burrunak.\n[Cordobatarrak taldeko dantzariek euskal musika tresnen doinuan nola dantzatu erakutsi zieten musika eskolako ikasle gazteei (argazkia Cordoba EE)]\nSaioari bukaera emateko “Cordobatarrak” dantza taldeak euskal dantza erakustaldi batekin, “Euskal kultura hedatzeko gure lana – aipatu zuten erakustaldiaren antolatzaileek -- bide berri bat hartzen ari da. Hiriko eskoletara hurbiltzen ari gara, gazteek gure musika ezagutu dezaten”. Datorren urterako Gure Txokoa-ko musikariek erronka berri bat hartu dute: kontzertuak emateaz gain Cordobako komunitate osoari erakustea posible dela Argentinan bertan euskal musika eta musika tresnak egitea eta jotzea.


Ertza, Deabru Beltzak eta Zurrunkateatro konpainiak Libourneko Fest´Arts jaialdian | Etxepare Euskal Institutua\nErtza, Deabru Beltzak eta Zurrunkateatro konpainiak Libourneko Fest´Arts jaialdian\nGaur hasi da Libourneko FEST´ARTS kaleko arteen jaialdia, eta abuztuaren 6ra arte luzatuko da. Jaialdiaketa Etxepare Euskal Institutuak duten hitzarmenari esker, urtero hainbat euskal antzerki/dantza talde programatzen dituzte nazioarteko jaialdi garrantzitsu honetan “Euskadi à Libourne” programari esker, “Aquitaine.eus” egitasmoaren baitan, euskal artistei Frantzian ateak irekitzeko aukera eskaintzeko asmoz. Aurten 3 euskal antzerki/dantza konpainiak hartuko dute parte bertan: Ertza –El show del espectador-, Deabru Beltzak –Su a feu-eta Zurrunkateatro –KaleK0lore-.\nBestalde, abuztuaren 5ean profesionalen arteko topaketa irekia antolatu da; bertan izango dira hiru euskal konpainiak, Etxepare Euskal Institutua eta Theatre le Liburnia / Fest’arts, arratsaldeko 18:30etatik aurrera.\n2012an hasita, mugaz gaindiko lankidetzaren bitartez akitania eta euskal lurraldeetako kultur eragile ezberdinak elkartzeko borondatez jaio zen “Euskadi Libournen” proiektua. Denborarekin indartu egin den elkarlan honi esker, euskal eta frantziar konpainiei lurralde eta ikusle berriak ezagutzeko aukera eskaintzen zaie.\n“Euskadi Libournen” Etxepare Euskal Institutua eta Libourneko Udalaren arteko lankidetza da, Akitania- Euskadi euroeskualdeak babesten duena “Aquitaine.eus” proiektuaren baitan. Proiektu honetako sinatzaileak lankidetzan ari dira bi norabidetan: batetik, Ipar eta Hegoaldeko euskal kultur sortzaileen lanak Akitaniako diziplina ezberdinetako jaialdi eta ekitaldietan erakutsiko dituzte; bestetik, Akitaniako eta Euskadiko kultur sortzaile eta eragileen arteko mugaz gaindiko harremanak eta elkarlana sustatuko dituzte.


Badator Loraldia Festibala! — Gaztezulo\nBadator Loraldia Festibala! Zazpigarrenez Bilbo euskal kulturaren plaza bilakatuko da martxoaren 9tik 28ra bitarte. Edizio honetako leloa" Sormenari zor" izango da eta 19 egunetan diziplina artistiko guztiak, ekoizpen berriak eta estreinaldiak aurkeztuko dira. https://www.gaztezulo.eus/albisteak/badator-loraldia-festibala https://www.gaztezulo.eus/albisteak/badator-loraldia-festibala/@@download/image/Loraldia kartela.png\nZazpigarrenez Bilbo euskal kulturaren plaza bilakatuko da martxoaren 9tik 28ra bitarte. Edizio honetako leloa" Sormenari zor" izango da eta 19 egunetan diziplina artistiko guztiak, ekoizpen berriak eta estreinaldiak aurkeztuko dira.\nEdizio honetan euskal sortzaile gazteak nabarmendu nahi izan dituzte, baita emakumeak oholtza gainean behar luketen lekua aldarrikatu ere eta honekin, memorian sakontzeaz gain publiko gaztearengana ere iritsi nahi da iturri zaharren erreferentetatik abiatuta proposamen berritzaileak plazaratuz. Izan ere, Loraldia jaialdiaren edizio honek euskal kulturako zenbait erreferente izango ditu gogoan, hala nola: Xabier Lete, Joseba Sarrionandia eta Agustin Xaho.\nHorrez gain, aurtengo edizioak ahotsa emango die sortzaile gazte askori, baita hainbat emakumeri ere: Idoia Asurmendi, Olatz Salvador, Ainhoa Urgoitia, Garazi Etxaburu eta hau guztia gutxi balitz Zetak musika taldea ere bertan izango da. Esan gabe doa, musikaz gaindi beste hainbat diziplina ere uztartuko direla jaialdian: dantza, bertsoa, txalaparte, klakea... Aurtengo edizioak, gainera, berritasun batzuk ditu: kabareta, rol jokoak, autogida... Izan ere, Loraldia indarberritua dator garai aldrebes hauetan, eta sormenari eskainiko dio plaza.\nZazpigarrenez, hamaika sortzaile-lan plazaratuko ditu Loraldiak, eta aretoak beteko dira egoerak eskatzen dituen zaintzak errespetatuz.\nOsasun krisia dela eta, jaialdiko ikuskizunak mugatuta daude. Hori dela eta, ohiko zuzeneko ikuskizunez gain, esperientzia digitala eskainiko du jaialdiak. Teknologiari esker mundura jalgiko da Loraldia. Esperientzia digital honetan, ekitaldiak ikusi eta gozatu ahal izango dira Loraldiaren atariaren bitartez eta EITB web orrialdetan. Hortaz, mundu osoaren eskura egongo da gure kultura.\nEgitarau anitz eta zabala ikusteko sakatu hemen.


Itsasoarekin lotutako emakume aitzindarien aipamena egiten duen artelana ikusgai Bilbon — Gaztezulo\nItsasoarekin lotutako emakume aitzindarien aipamena egiten duen artelana ikusgai Bilbon Itsasmuseum-aren kanpoaldean ikus daiteke Idoia Leachek hiru kontainer industrial erabilita egin duen lana, itsas-historiako emakume garrantzitsuenetako batzuen izen-abizenak biltzen dituena. https://www.gaztezulo.eus/albisteak/itsasoarekin-lotutako-emakume-aitzindarien-aipamena-egiten-duen-artelana-ikusgai-bilbon https://www.gaztezulo.eus/albisteak/itsasoarekin-lotutako-emakume-aitzindarien-aipamena-egiten-duen-artelana-ikusgai-bilbon/@@download/image/leatxe.jpg\nItsasmuseum-aren kanpoaldean ikus daiteke Idoia Leachek hiru kontainer industrial erabilita egin duen lana, itsas-historiako emakume garrantzitsuenetako batzuen izen-abizenak biltzen dituena.\nIdoia Leache artistak irabazi du EHUk, Aurtenetxea Containers-ek eta Itsasmuseum Bilbao-k antolatzen duten Itsas Kontainerretan Egindako Esku-Hartze Artistikoen Lehiaketaren VIII.edizioa. Ekimen honen bidez salgaiak garraitzeko erabiltzen diren kontainer industrialetan esku-hartze artistikoak egitera bultzatzen dituzte Arte Ederretako ikasleak. Pintura, eskultura, ikus-entzunezkoak, performance-ak edo beste diziplina artistikoren bat erabili dezakete horretarako.\nArte Ederretako ikasketak amaitu berri dituen Leache-ren lzena daukagu obra izan da garaile edizio honetan. Proiektuan kolore more ilunez pintautako bi edukiontzi handi jarri ditu gurutze bat osatuz, bata bestearen gainean, eta hirugarren txiki bat, zuriz pintauta diagonalean, bi metro eskasera. Emakumeek itsas-historian egindako lana bistaratu nahi du lan honekin, kontainerretan itsas arloan nabarmenak izan diren emakumeen izenak idatzita, euren ekarpena goraipatzeko. Arte- instalazioa urtebetez egongo da ikusgai Itsasmuseum-eko zabalgunean.\nObrarako aukeratutako hamabi emakumeak bere garaian aitzindariak izan dira gizonezkoen esparru profesionalean eta euren ahaleginarekin hurrengo belaunaldiei bidea irekitzen lagundu die. Honako emakume hauek ageri dira:\nAnna Ivanova Schetinina, merkataritza nabigazioko lehen kapitaina 1935ean.\nMary Lacy, 1759an, 19 urterekin, arotz ikastun lanerako ontziratu zena bere emakume izaera ezkutatuta eta William Chandler izena hartuz itsasoratu ahal izateko.\nConchi Rodriguez Rodriguez, Marina Zibilean doktorea, duela zortzi urtetik kapitain lanetan, bidaiari-ontzietan, karga ibilgailuetan eta petrolio-ontzietan dabilena.\nRemedios Hinojosa, Reme, Transmediterraneako lehen kapitaina.\nAngeles Rodriguez Bernabeu, Merkataritza Nabigazioko lehen ofiziala 1984an.\nYolanda Ballesteros, makinetako lehen ofiziala 2001ean.\nPaula Vazquez Carrera, makinetako ofizial titulua lortu zuen ofizialik gazteena.\nMaria Angeles Campos, 2012an Merkataritza Nabigazioko lehen kapitain galiziarra.\nSonia Cabado Sanchez, 2007an Galiziako lehen makina-burua.


Kapitulu honetan zernahi dokumentu aurki dezakezu, zenbait web orrialdetan argitaratutakoak eta Portfolioaren esparru teoriko modura erabil daitezkeenak. Informazio gehiena interneten badago ere, baliagarria iruditu zaigu dokumentu horiek guztiak CD batean biltzea hartara, noizbait zerbait behar baduzu, erraz aurkitu eta berehala kontsultatzeko aukera izanen duzu.\nEra berean, eskerrak eman nahi dizkiegu Hezkuntza eta Zientzia Ministerioko Yolanda Zarateri, argitalpenean aipaturiko liburu eta artikuluen egileei (Daniel Cassanyri edo Gisela Conderi, besteak beste) eta proiektu hau gauzatzen lagundu diguten orori.\nKapitulu honen barnean hiru atal daude:\nLehen atalean, Hizkuntzen Ikaskuntza, Irakaskuntza eta Ebaluaziorako Europako Erreferentzi Marko Bateratua (HEMB) dago, euskaraz, gaztelaniaz eta ingelesez. Baita Portfolioaren inguruko zenbait monografiko ere.\nBigarren atalean, Gida didaktikoak eta Memoriak izenekoan, garrantzitsuentzat jo ditugun gida didaktikoak eta esperimentazio txostenak eta gure esperimentazioaren behin-behineko txostena bildu ditugu, hemen sartu dugu ikus dezazun 2004ko apiriletik hona zer jarraipen egin diogun programa honi. Era berean, III. kapituluan, esperimentazioaren kronologiaren gaineko artikulu bat sartu dugu koordinazio bileren alderdirik esanguratsuenak bildu ditugu eta gaur egun arte egindako bidearen berri eman dugu.\nAzkenik, hirugarren atalean sartu ditugu Haur Hezkuntzan, Lehen Hezkuntzan, Bigarren Hezkuntzan eta Helduendako Hezkuntzan erabiltzen diren portfolioak, gaztelaniazkoak zein euskarazkoak.\nGida didaktikoak eta memoriak


Nanozientzia Masterra - master - UPV/EHU\nLiburuxka PDF (513 KB)\nNanozientzia goraka doan ikerketa arlo bat da. Bere aztergaia da objektu oso-oso txikiak eraikitzeko gaitasuna. Diziplina anitzeko ikerketa arlo honek funtsezko garrantzia izan du azken aurkikuntza zientifikoetan eta teknologia berrietan, bai eta gailuen tamaina miniaturizatzeko prozesuan ere.\nZentro teknologikoek aditu eta arlo honetan gaituta dauden langile asko eskatzen dituzte eta behar hori betetzera dator Nanozientzia Masterra. Horretarako, Nanozientziaren funtsezko kontzeptuen eta gehien erabilitako lan erreminten inguruko prestakuntza eskaintzen du.\nPrestakuntza programan zehar, nanoteknologia ikerketako laborategietan erabiltzen ohi diren teknika esperimentalen emaitzak erabiltzen eta interpretatzen ikasiko da, bai eta nanomaterialen eta bere aplikazioen inguruan ere.\nHalaber, arlo honetan nazioartean egiten den ikerketa jarduerari buruzko ezagutza sakona eskaintzen du, nazioartean ospetsu diren taldeekin eta maila goreneko ikertzaileekin harreman zuzenak bermatzen dituen ikerketa programa pertsonalizatu baten bidez. Horretarako, ondokoen laguntza dugu: Donostia International Physics Center (DIPC), Material Physics Centre (MPC), Materialen Fisika Zentroa (CFM) eta CIC-Nanogune.\nMasterrak ikerketarako joera garbia dauka eta zuzeneko sarbidea eskaintzen du Nanoegituren Fisika eta Material Aurreratuak Doktorego Programara.\nNazioartean ospetsu diren Nanozientziako adituek ematen dute Masterra\nMaster Amaierako Lana bikaintasuneko zentro laguntzaileetan egin daiteke\nDoktorego programarako sarbidea: beka jasotzeko aukera ere\nDIPC-MPC Scholarships diru-laguntzak jasotzeko aukera: 3.000 euro urteko\nZientzia ikerketa egitea materialen zientziari loturiko arloetan, analisi eta karakterizazio teknikak, teoria eta simulazio metodoak barne.\nIkerketa eta Teknologia Zentrotan lan egitea.


Finala izan daitekeen partida jokatuko da bihar Hondartzan : Bidasoko Hitza\nFinala izan zitekeen partida jokatuko da bihar Hondartzan\nArri BKL liderrak bisitatuko du Hondarribia. Ikasbasket taldeak aurreko asteburuan galdutako lehen postua berreskuratu nahi du.\nEmakumeen Euskal Ligako bigarren mailara igotzeko bi hautagaik neurtuko dituzte indarrak bihar (larunbata) Hondartza kiroldegian, 20:00etatik aurrera. Hondarribia Ikasbasket eta Beasaingo Arri BKL taldeak ariko dira aurrez aurre, multzoko lider nor den zehazteko. Bost talde ari dira lauko finalerako sailkatzeko lehian, eta orain arte behintzat, ez dago oso argi zein den indartsuena. Duela bi aste lider jarri zen Ikasbasket, Bera Bera Grosi bere etxean irabazita, baina joan den asteburuan lehen postua galdu zuen Añorgan, eta beasaindarrak jarri dira gorenean. Bihar finala izan zitekeen partida jokatuko da Hondarribiko Hondartza kiroldegian, eta harmaila beteta egotea espero dute etxekoek. Ez da gutxiagorako.\nZaleen laguntzarekin lidergoa berreskuratu nahi du taldeak\nErlazionatutako edukiaIkasbasketek lidergoa galdu du Añorgan


2016 urtean egindako lanaren emaitza (I) | Elena Laka Abokatuak\n1. Urtea 2015eko urrian EAEn indarrean sartu ziren bi lege garrantzisu aplikatzen hasi genuen:\n7/2015 LEGEA, ekainaren 30ekoa, gurasoen banantze edo haustura kasuetako familia harremanei buruzkoa. Bi aipamen lege honetan: epaileak seme-alaben zaintza eta jagoletza partekatua erabakiko duela, alde batek behintzat eskatzen duenean eta adingabeen interesen kalterako ez bada; eta familiaren etxebizitzaren erabileraren inguruko eraentza berria.\n5/2015 LEGEA, ekainaren 25ekoa, Euskal Zuzenbide Zibilari buruzkoa. Besteak beste, oinordetzetan ondorengoen senipartean aldaketa esanguratsua ekarri duena: senipartekoa orain seme-alabei edo ondorengoei utz dakieke, eta jarauntsiko ondasunen herena da. Gogoan izan Lege honek aldaketa ezarri baino lehenago, senipartea beti seme-alabentzat zela, eta beti ondasunen bi heren.\n2. Otsailean automobilen istripuek sortutako gatazkak izan genituen protagonista. Kasu batzuetan epaitegira iritxi behar izan genuen, beste batzuetan nahikoa izan zen aseguruekin negoziazio bitartez aritzea. Guztia helburu bakar batekin: istripuan kaltetutako asegurudunaren kalteordaina bermatzea. Hiru kategorietan bana ditzakegu kasuak:\nnorbere aseguruak dagokion kalteordaina ordaintzeari uko egin edo ordaintzeko orduan jaramonik egiten ez duenean.\nasegurudunak jasandako kalteak aseguruak peritatutakoak baino handiagoak ziren kasuak.\naseguruduna eta norbere aseguruaren artean interes gatazka dauden kasuak.\n3. Martxoan, pertsonen gaitasuna aldatzeko edo pertsonak ezgaitzeko prozedurei ekin genien. Urte osoan zehar eraman ditugu norbere burua edo ondasunak gobernatzeko muga edo ezgaitasuna dutenen gaitasuna aldatzeko prozedura judizialak. Ezgaitasun osoa dutenek tutore baten beharra daukate, bere gaitasuna ordezkatu dezaten legez. Eta gero eta gehiago dira ezgaitasuna alor batzuetan baino ez dutenak, horiei kuradore bat izendatu beharra dago, ezgaituta dauden alor horietan bere gaitasuna ordezka dezan.\n4. Apirilean Gipuzkoako Probintzia Auzitegiko 2. sekzioak epai garrantzitsua eman zigun: deuseztatu egin zituen gure bezero batek banku batekin kreditu txartel bidez kontratatutako mailegu pertsonal baten interesak, bai ordainketa interesak, bai berandutza interesak.\nOrdainketa interesak deuseztatzeko erabiltzen zuen argudioa izan zen interesok kontratuaren baldintza orokorretan zeudela, inolako zehaztasun, argitasun edo garbitasunik barik, eta zehazgabetasun horrek mailegua eskatu zenean indarrean zegoen 7/1998 Legea, kontratazioko baldintza orokorrak arautzen zituena, urratzen zutela.\nBerandutza interesak berriz, deuseztatzen ditu %24,71 eta %26,82 artekoak zirelako, kontsumorako kredituei aplikatzen zitzaien interes aktiboa (TAE) %8,50 zen garaian.\n5. Maiatzean, baita ere Gipuzkoako Probintzia Auzitegiko auto bat izan genuen, oraingoan 1. sekziokoa, penala, urte bete eta bederatzi hilabeteko eta bi urteko gartzela zigorra jaso zuen bezero baten gartzela zigorra etetea ebazten zuena.\nEbazpen honetan auzitegiak azaltzen du zigorra betetzeko eredua hiru printzipiotan oinarritzen dela:\nerantzuna ekintza antijuridikoarekiko egokia izatearen printzipioa.\nbiktimaren babesaren printzipioa.\nzigortua komunitatean bergizarteratzeko printzipioa.\nGure bezeroaren kasuan, kontutan izan zuen biktimei kalteordaina ordaindu izana, eta delitua egin ondoren, enplegu bat edukitzea eta bergizarteratzeko ahaleginetan ibiltzea.\n6. Ekainean egile eskubideen arloan egindako lanak nabarmentzen ditugu, bi aholkularitza txosten.\nbata erakunde batentzat, eskultura batzuen egile eskubideen lege eraentzari buruz.\nbigarrena pertsona fisiko batentzat, egile eskubideen gai zen lan bati buruzko sariaren inguruan.


AINGERU BERGUICES JAUSORO (Bilbo, 1957-Galdakao, 2022) - Soinuenea\nAINGERU BERGUICES JAUSORO (Bilbo, 1957-Galdakao, 2022)\n2022 Ekaina 04 /\nAINGERURI OMENALDIA. Bilboko Campos Eliseos aretoan 2022-06-13 arratsaldeko 18:00.\nGaztetan, festetan, soinua edo farrea, akordeoiari hala deitzea gustatzen zitzaion, bere aurrekoek deitzen zioten bezala, jotzen hasi zen. Gero dultzaina bizkaitarrarekin ausartu zen: izan ere, urteak zeramatzan Bizkaiko soinu-tresna horretako soinularien zerrenda prestatzen.\nZurgintzari eskainitako bizitza, musikari eta ikerketari bidea emanez joan zena. Bere ebanista eta musikari jarduerak ez zituen inoiz utzi, eta horren ondorioz hainbat urte eman zituen Frantziako organoak konpontzen.\nLanda-lana, iraganean ahozko testigantzen eta beste garai bateko argazkien artean arakatuz, udal-artxiboen eta hemerotekaren berrikuspenaren osagarri izan da. Oraindik gogoan dut zenbait herritako bizilagunek beraien argazkiak uzten zizkiotela, eta gu, atzetik gindoazenak izaki, deus gabe uzten gintuen.\nHainbat taldetan jo zuen, Oskorrin egindako lana azpimarratuz, eta hamaika erromeriatan ere parte hartu zuen. La Casillako dantzaldian eta akordeoiaren hastapenetako organologia eta soziabilitateari buruzko tesi luzearekin Historiako doktoretza lortu zuen 2016an, eta horrek, handik gutxira (2021aren amaieran), bere lehen liburu sakona argitaratzeko balio izan zion. Aurretik, artikulu, libreto eta liburuxken egilea edo egilekidea izan zen.\nBere azken lorpenak euskal emakumezko pandero-joleen munduaren inguruan izan dira. Alor hori batere ikertu gabea zen, baina azken urteotan berak egin duen ekarpenari esker, esparru publikoan izan zuten zuzendaritza-rol espezifikoa jarri du agerian.\nTintontzian, beste gauza askoren artean, amaitutako edo amaitu gabeko lanak geratu dira, baina, espero dezagun, denbora laburrean argitara ateratzea.\nAingeruk utzi gaitu pertsona gisa, baina ez alferrik. Bere ibilbideak dena esaten du: musika gaitasun zorrotza bi menderen artean, herrikoiaren bila, baina baita kalitateari arreta kendu gabe eta iraganeko akatsak konpontzen saiatuz ere.\nIrribarre atsegin batez joan da, hurrengo bizitza oparoaren alde garagardoarekin topa eginez eta oihu eginez: «Osasuna eta askatasuna !».


Sopelako Udala - Hondakin organikoen bilketak gora egiten jarraitzen du Sopelan\nZu hemen zaude: Hasiera Albisteak Hondakin organikoen bilketak gora egiten jarraitzen du Sopelan\nApirilean batutako 13.440 kiloak maximo berri bat dira, eta datuak hobetzen jarraitzen dute, txartel bidezko irekiera pertsonalizatua duten edukiontzi berriak instalatu zirenetik.\nSopeloztarrek hondakinak birziklatzeko konpromisoa gero eta handiagoa da. Sopelak marka berria lortu zuen apirilean frakzio organikoaren bilketan, 13.440 kilo bildu baitzituen guztira. Bigarren hilabetez jarraian egin du gora: aurreko datua, martxoan, 9.240 kilokoa izan zen.\nOtsailaren amaieran txartel bidezko irekiera-sistema pertsonalizatua zuten edukiontzi berriak instalatu zirenetik, etengabe hazi da frakzio organikoaren bilketa.\nSopelako Udalak eskerrak eman nahi dizkie herritarrei birziklatzea areagotzen laguntzen duten zifrak lortzeko.\nEra berean, gogorarazten da ekimen honetan parte hartu nahi duenak bere birziklatze-kita eska dezakeela, txartel pertsonalizatuarekin batera, udaletxean bertan.


6. Elkarrizketak | 6. Elkarrizketak – 59 orrialdea – iparraldekohitza\n«Beharbada ez-ulermenetik ez-ulermenerat iragan naiz»\nOragarren hazia eta Donapaleun, Pauen, Parisen eta Maulen hezia izan dela dio Bordak. Egun, Baionan bizi da. Postaria da lanbidez, baina idazteko afizioa ofizio bilakatzen ari zaiola dio, «nahiz ...\nBaiona 2014 taldeko hautetsi bakarra da Jean Claude Iriart, eta herriko etxeko lan batzorde zenbaitetan parte hartzen du. Iñaki Etxeleku Uztaritze Gogorra da oposizioko lana egitea? Ez ...\n‘Lehen Mundu Gerra eta Euskal Herria’ (Elkar) liburuan gerla Euskal Herriaren ikuspegitik eta euskaraz ulertzeko gako batzuk eskaintzen ditu ikerlariak; gerlaren zergatiak, baita ondorioak ere, bai fisikoak eta bai ...\n«Herri erakundeek urtean 146 milioi euro jartzen dituzte euskararentzat»\nAitor Renteria Uztaritze Baliabide ekonomikoak, krisialdia, aurrekontuen murrizketa eta hizkuntza politikako lehentasunak izan ditu hizpide Baztarrikak, euskal hedabideen galderei erantzunez. 2010etik Patxi Lopez lehendakari ohiak apaldu zuen ...\n«Erabiltzen ez den hizkuntza bigarren mailakoa baino ez da»\nIpar Euskal Herriko euskal hedabideek egindako gomita eskuzabal onartu du Baztarrikak, eta hizkuntza politikari buruzko galderei ihardetsi die, bertze administrazio bateko eskumenak errespetatzeko xedez. Elgarrizketa osoaren bideoa Kanaldude-n ...\nZailtasunetan direnak sistemak ez dituela laguntza eskatzera bultzatzen ohartua da Aizager, bere lanbidearen bidez; alta, beharretan daudenak badirela ere ikusten du egun guztiz, eta funtsean, haien laguntzeko ideiak ez ...\nElgarrizketa grabaketa osorik hemen Musikatik bizitzeko hautua eginik azken bost urteotan, Madonnarekin izan esperientzia erlatibizatzen du anhauztarrak. Argi du oraindik baduela zer ikasi eta zer transmititu «zaharkeriak» ez ...\n«Gobernuek ez dute aise onartuko Euskal Herria antolatzea»\nDaniel Oltzomendi Izurako auzapeza da, eta Udalbiltzako presidenteordea. Euskal Herrian berean antolatzea eta nazio ikuspegian oinarriturik eraikuntzari ekitea funtsezkoa dela deritzo. Euskal Pirinioetan gauzatzen ari da eraikuntzaren xedea. ...\nIpar Euskal Herrian «pixka bat» garatuz doa kooperatibismoa, batez ere diren egiturak handituz doazelako; 20 bat kooperatiba dira Fagor Etxetresnek ez dute lan kooperatiben egoera islatzen, Rene Harluxeten ...\nFrantziak Seaskari jarri oztopoak eta lurralde elkargoari eman ezezkoa bake prozesuaren barnean askatu beharreko korapiloak direla dio Funosasek. Aitor Renteria Seaskako gurasoa zara. Nola azaltzen dira dituen ...\nAurrekoa 1 … 57 58 59 60 61 Hurrengoa


Emakumeek jasaten dituzten "beste manada" horiek • ZUZEU\nEmakumeek jasaten dituzten “beste manada” horiek –\nAurtengo maiatzean, Bilbon egondako bortxaketa batengatik, 3 mutili 13 urteko espetxe zigorra ezarri diete. 18 urteko neska bati sexu-abusuak egin zizkioten eta erasoa grabatu eta zabaldu zuten. Zehatz mehatz, dantzaleku batetik atera ondoren, 2017ko urtarrilaren 14an, goizaldean.\nEpai edo sententziak adierazitakoaren arabera, Bilboko Santutxu auzoko Solokoetxe inguruan gertatu zen erasoa.\nEpaiketan frogatu zen bezala, diskotekako segurtasunekoek lokaletik atera zuten neska. Izan ere, alkohol eta drogen eragina handia jasaten zuen. Neskak esaten zuena erabat ulertezina zen momentu horretan. “Emakumearen nahastea ikusita, berarekin joatea erabaki zuten kondenatutako gizonek”.\nBiktima edanda, drogen eta botiken mende zegoela baliatuta, hiru gizonek neska inguratu eta bortxatu egin zuten.\nHiru gizonek errugabeak zirela esan zuten. Biktimak (18 urte zituen erasoa jasatean), berriz, sexu-erasoa berretsi zuen. Neskaren aitak ere kontakizuna baieztatu zuen; hain zuzen, bera joan zen alabaren bila Bilboko Santutxu auzora. Inguruko segurtasun-kamerei esker identifikatu eta aurkitu ahal izan zituzten akusatuak. Fiskaltzak ia 80 urterainoko kartzela-zigorrak eskatu zituen, eta akusazio partikularrak 100 urtetik gorakoak.\nBaina zer etortzen zaigu burura kasu hau aztertu ondoren? Iruñeak izandako “Manada”ren ezaugarri guztiak ditu: erasotzaileak biktimak baino 10 urte gehiago, emakumeak alkohol edo drogaren eraginak jasaten zituen eta erasoa grabatu zuten. Ezberdinetasunetako bat erasotzaile kopurua da. Nafarroan 5 izan ziren eta oraingoan 3.\nBaina sententzia gogorragoa izan da. Iruñeako manadak 9 urteko kartzela zigorra jaso zuten, baina Bilbokoek 13. Dirudienez, delitua larriagoa izan zen.\nBeraz, edonori datorkigu burura hurrengoa: zergatik hitz egin da hainbeste Iruñeako manadaz eta hain gutxi Bilbokoaz? Zergatik kasu batean erasotzaileen informazioa ezagutzen dugu eta ez bestean? Zergatik kasu batean manifestaziotara joan gara eta bestean ez?\nEta gaian sakonduz gero, Bilboko manada kasu isolatua ez dela deskubrituko dugu. Izan ere, Espainiar estatuan, 2016tik 2019ko martxora arte 101 bortxaketa egon dira!! 25 urtean, gutxi gora behera.\nBortxaketa larri hauek salatu behar dira. Emakumeaz kezkatuta agertzen dira komunikabide gehienak egunero. Zergatik gutxiesten dituzte komunikabideek bortxaketa gehienak? Norbaitek ba al daki?\n7 pentsamendu “Emakumeek jasaten dituzten “beste manada” horiek”-ri buruz\npotrotaraino 2019-06-07 09:46\nZergatik ez da entzun kasu honetaz? Oso erraza. Erasotzaileak atzerritarrak dira. HegoAmerikakoak zehatz mehatz.\nBaina datu hori globalisten eta progreen agenda apurtzen duenez (“immigrazioa ona da”, “zenbat eta gehiago, hobe”), kasua ezkutatu behar dute medioek.\nEgiten duten delitu bakoitzaren ondoan, titularrean, delituegilea nor/nongoa den jarriko balute, bortxaketa eta hilketa asko saihestuko lirateke.\nEmakumeek segurtasun hangiagoa lortuko lukete. Baina hori feministei 5 axola die. Haientzat garrantzitsuagoa da diskurtso progrea zabaltzea eta subentzioa jasotzea. Horrek lehentasun handiagoa du.\nMikelats 2019-06-07 15:42\nPotrotarainok dion bezala azken aldian EHn izan diren bortxaketen gehiengo handia (denak ez esatearren) atzerritarrek egina izan da. Hala ere feminismoak (oligarkia globalak gidatuta) gizon zuria jarri du munduko gaitz guztien erantzule, eta ikuspegi hori sustatzen ez duen edozein gertaera isilaraztera jotzen dute botere faktiko guztiek.\nZergatik babesten dira sozialki jatorri atzerritarreko delitugileak? Nork eta zergaitik agintzen ditu horrelako isiluneak? Zer interes daude atzean?\nHonk Honk 2019-06-07 20:55\nEmakume feministek kriminalitate eta bortxaketa tasa altuak edo emakumeak gutxiesten dituzten herrialdeetako jendea gure herrira etortzearen alde egiten dute.\nMugak eraitsi eta kontrolik gabeko immigrazioa nahi duzue, ezta? Ba goza ezazue.\nIrati 2019-06-21 17:18\nTamalez, matxismoa eta bortxaketa ez dira pairatzen ditugun gaitz bakarrak EH-n. Seguraski, feminista edo berdintasunaren alde borroka egiten duten erakundeek ez borroka horretan, jada bidegabekeria anitz jasaten duen kolektibo bat gehiago estigmatizatu nahi… Zentzuzkoa dirudi ezta?\nIrati 2019-06-21 17:21\nTamalez, matxismoa eta bortxaketa ez dira pairatzen ditugun gaitz bakarrak EH-n. Seguraski, feminista edo berdintasunaren alde borroka egiten duten erakundeek, ez dute jada bidegabekeria anitz jasaten duen kolektibo bat gehiago estigmatizatu nahi… Zentzuzkoa dirudi ezta?\nMikelats 2019-06-22 18:43\nZer estigmatizazio eta zer kristo, bortxatzailea mairua bada esan egiten da eta kitto. Ez da gure errua sexu-delituetan eskandaluzko gainerrepresentazioa edukitzea giza-talde horrek\nanonimo eginez, konplize politikari eta kazetari 2019-08-05 17:47\nBilbon 6 algeriarrek neska bat bortxatu dute. DEIA, BERRIA, EiTB… denek ezkutatu dute bortxatzaileen jatorria.\nEgun put* osoa feminismoaz eta “genero indarkeriaz” hitz egiten eta gero benetako arazo baten aurrean, mutu. EHko bortxatzaileen %80 atzerrritarrak dira, baina medioek errealitate hau ezkutatu nahi dute, euren diskurtso pro-inmigrazioa pikutara bidaltzen duelako.\nBortxatzaileak anonimo eginez, KONPLIZE bihurtzen dira, politikari eta kazetari!!!!!!\nHor ikusten da “genero indarkeria” bene-benetan bost axola zaiela. Euskararen konturarekin bezala. Izan ere, zenbat eta atzerritar gehiago, euskara ahulago.


Alkateak udal aurrekontu berrien xehetasunak azaldu dizkigu - Usurbil - Noaua.eus\nAlkateak udal aurrekontu berrien xehetasunak azaldu dizkigu\nNoaua Aldizkaria 2019-12-23 10:53\nUr-hornidura sistema berritzea, Emakumeen Etxea eraikitzen hastea, Txokoaldeko gaztetxea birmoldatzea, Aginagako Elutx bidea garatzea, Etxealdia auzoaren irisgarritasuna hobetzea... Egitasmo hauetaz guztietaz hizketan aritu gara Agurtzane Solaberrieta alkatearekin.\nBestelako kontuez ere aritu gara alkatearekin hizketan. Zumarte Musika Eskolaz, Txikierdiko igarobideaz, herri merkataritza sustatzeko planaz edota Oiardo kiroldegiko berritze-lanez.\n“Zumarteko obrek uztailaren 17rako amaituta egon behar dute”\n"Ez da Txikierdik beharko lukeen soluzioa"\nNOAUA! Txikierdin, semaforo bat ipini berri dute Troia parean. Dena den, arazoa askoz konplexuagoa da. Hau konpontzeko egitasmorik ba al du udaletxeak?\nAgurtzane Solaberrieta: Pasa den legealdian proiektu bat landu zuen Eusko Trenbide Sareak (ETS), Udalarekin elkarlanean, eta soluzio integrala ematen zion tren-pasabideari eta errepideari; Troia eta Ugaldea bidegorri batez lotuz. Herritarrentzat segurua eta irisgarria.\nAldiz, Gipuzkoako Foru Aldundiak atzera bota zuen, kostu handiegia zuelakoan, eta erakunde bakoitzak bere aldetik eman dio soluzioa bere zatiari: ETSk barrerak jarri ditu eta Diputazioak semaforoa eta zebrabidea jarri du errepidean. Aipatu behar dut obrak hasi zituztela Udalari ezer jakinarazi gabe, eta gurekin harremanetan jarri gabe.\nZerbait da, baina ez dugu uste hori denik puntu arriskutsu horrek beharko lukeen soluzioa.\n"Herri-merkataritza biziberritzeko planari heldu diogu”\nNOAUA! Hurbilagok herri merkataritza sustatzeko lanean dihardu. Era berean, Urbilek bere merkataritzagunea handitzeko egitasmoari eusten dio. Zertan dira gauzak?\nAgurtzane Solaberrieta: Bere garaian Urbilek handitzeko asmo bat azaldu zuen. Proiektu bat ere landua du, baina esan behar da udalean ez dutela inoiz eskaera ofizialik aurkeztu (...).\nHala ere, gu kezkatuta gaude egoerarekin. Azken bolada honetan, maiz iristen zaizkigu merkataritzagune handiei buruzko albisteak. Donostialdea inguruan, Irundik Usurbilera arteko lur-eremuan, 200.000 metro koadro gehiago okupatuko lirateke jarduera komertzialetarako. Horrek izugarrizko desegonkortasuna ekarriko dio sektoreari, eta ondorio konponezina gure herrietako komertzio eta denda txikiei. Horregatik, ezinbestekoa da Jaurlaritzak esku hartzea eta egoera arautzea, berandu izan baino lehen.\nTestuinguru honetan, inoiz baino beharrezkoagoa da merkataritza-, kontsumo- eta bizi-ohiturak zaintzea, eta gure herriko izaera, erro sakonak dituena, babestea. Herri biziak nahi ditugu, eta tokiko merkataritza herri bizien berme da. Eta, beraz, ez dut dudarik herri-merkataritza bereziki zaindu beharreko sektorea dela eta hori sustatzeko neurriak behar direla.\nAlabaina, ez da aski esatearekin. Egin, egin behar da. Eta horretan gaude, buru-belarri. Herri-merkataritza eta ostalaritza biziberritzeko plana eguneratzeko zereginari heldu berri diogu. Hurrengo urteetarako ildo-estrategikoak, helburuak, egitekoak eta finantziazioa zehaztuko dituen plana, hain zuzen ere. Iparra argi izateko baina, aurrez informazioa behar da. Egoeraren gaineko azterketa zehatza behar da, eta, horretan ari da Siadeco egunotan, Udalaren eskariz. Izan ere, ezinbestekoa da jakitea gai izango ote den Usurbilgo merkataritza-sektorea tokiko merkataritzak dituen erronka berriei erantzuteko. Toki gutxitan egin da halako azterketa soziodemografikorik, eta, zentzu horretan, aukera hau baliatu nahi dut Siadecori eskertzeko Usurbilekin duen konpromisoa eta iniziatiba.\n“Oiardo kiroldegiko gradak berrituko ditugu”\nNOAUA! Oiardo kiroldegian hainbat inbertsio egin dira azken urteotan. 2020ko udal aurrekontu proposamenean ere, beste inbertsio bat aurreikusi duzue. Zertan datza?\nAgurtzane Solaberrieta: Horretan jarraitzen dugu. Aurreko legealdian inbertsio garrantzitsua egin zen: igerileku txikia handitu eta irisgarri jarri da, ezinbesteko obra inklusioaren norabidean eta usurbildarrei kalitatezko zerbitzua eskaintzeko. Une honetan ere kanpoko futbol zelaiko zorua aldatzeko lanak daude martxan, eta, datorren urtean eskubaloi zelaiko gradak berrituko ditugu. Kiroldegia ireki zirenekoak dira eta berritu beharra daude.